دنیا کی سب سے بڑی معیشتوں والے 20 ممالک کی تنظیم جی-20 کا سربراہی اجلاس نو اور 10 ستمبر کو انڈیا کے دارالحکومت نئی دہلی میں منعقد ہو رہا ہے۔

جی-20 کے موجودہ صدر کی حیثیت سے انڈیا اس اجلاس کی میزبانی کر رہا ہے۔ دلی اور اس کے نواحی شہروں کےبڑے بڑے ہوٹل سربراہان حکومت اور مندوبین کے لیے ریزرو کیے گئے ہیں۔

پورا شہر خوبصورتی سے سجایا گیا ہے اور نئی دہلی اس وقت غیر معمولی سکیورٹی کے حصار میں ہے۔ آئندہ تین دنوں تک شہر میں تعطیل ہے اور شہر کے وہ علاقے جہاں یہ اجلاس ہو رہا ہے کو عام لوگوں کی آمد و رفت کے لیے تقریباً بند رکھا گیا ہے۔

جی-20 میں امریکہ، روس، چین، انڈیا، ارجنٹینا، آسٹریلیا، برازیل، کینیڈا، فرانس، جرمنی، اندونیشیا، اٹلی، جاپان، جنوبی کوریا، میکسیکو، سعودی عرب، جنوبی افریقہ، ترکی، برطانیہ اور یورپی یونین شامل ہیں۔

بیشتر ممالک کے صدور اور وزرا اعظم اس اجلاس میں شرکت کے لیے آ رہے ہیں لیکن چین اور روس کے صدر اس سربراہی اجلاس میں شرکت نہیں کر رہے ہیں۔

ان کی جگہ چین کے وزیر اعظم اور روس کے وزیر خارجہ ان کی نمائندگی کریں گے۔ جی-20 کے صدر کے طور پر انڈیا نے بنگلہ دیش، مصر، نائجیریا، متحدہ عرب امارات، عمان، سنگاپور، نیدر لینڈز، سپین اور ماریشیئس کو بھی مہمان کے طور اس اجلاس میں شرکت کی دعوت دی ہے۔

امریکہ کے صدر جو بائیڈن سمیت بیشتر سربراہان حکومت جمعے کو نئی دہلی پہنچ رہے ہیں۔ وزیر اعظم نریندر مودی جو بائیڈن اور برطانیہ کے وزیر اعطم رشی سونک سمیت کئی رہنماؤں سے باہمی ملاقات کریں گے۔

یہ اجلاس  نوتعمیرشدہ بین اقوامی کنونشن سنٹر ’بھارت منڈپم‘ میں منعقد کیا جا رہا ہے۔

کنونشن سنٹر سربراہی اجلاس کے لیے پوری طرح تیار ہے۔ مہمانوں کے خیر مقدم کے لیے پوری دلی کو سجایا گیا ہے۔

شہر میں جگہ جگہ جی-20 کےبڑے بڑے بینرز لگائے گئے ہیں۔ ہوائی اڈے سے لے کر کنونشن سنٹر تک سڑک کے دونوں جانب گروپ-20 کے ملکوں کے پرچم لہرا رہے ہیں۔

’ڈرامہ کوئین‘ پوڈکاسٹ میں سنیے وہ باتیں جنہیں کسی کے ساتھ بانٹنے نہیں دیا جاتا

قسطیں

مواد پر جائیں

جی-20 ایشیائی معاشی بحران کے بعد 1999 میں قائم کیا گیا تھا۔ ابتدائی سالوں میں اس کے اجلاس میں رکن ممالک کے وزرا خزانہ اور سینٹرل بینکوں کے گورنر شریک ہوتے تھے لیکن سنہ 2007 کے عالمی معاشی بحران کے بعد اسے سربراہی اجلاس میں تبدیل کر دیا گیا تھا۔

اس کا پہلا سربراہی اجلاس سنہ 2008 میں واشنگٹن میں منعقد ہوا تھا۔ جی-20 کا سربراہی اجلاس سال میں ایک بار ہوتا ہے۔ اس کی سربراہی باری باری سبھی رکن ممالک کے پاس آتی ہے۔

آئندہ اجلاس کی سربراہی برازیل کے پاس ہو گی۔ اس گروپ کی طاقت کا اندازہ اس سے لگایا جا سکتا ہے کہ دنیا کی معیشت کا 85 فی صد جی ڈی پی اور 75 فی صد عالمی تجارت انھیں ملکوں کے ہاتھوں میں ہے۔ یہ ممالک دنیا کی دو تہائی آبادی کی نمائندگی کرتے ہیں۔

ویسے تو اس گروپ کا مقصد معاشی نظام کے مختلف پہلوؤں اور مسائل پر غور کرنا ہے لیکن وقت کے ساتھ ساتھ اس میں دیر پا ترقی، صحت، زراعت، توانائی، ماحولیاتی تبدیلی اور انسداد بدعنوانی جیسے معاملات بھی شامل ہوتے گئے۔

اجلاس میں جو بھی فیصلے ہوتے ہیں ان پر رکن ممالک عموماً عمل کرتے ہیں لیکن وہ قانونی طور پر اس کے پابند نہیں ہیں۔

یہ اقتصادی طور پر طاقتور ملکوں کا گروپ ہے اس لیے یہاں کیے گئے فیصلے عالمی تجارت پر کافی حد تک اثر انداز ہو سکتے ہیں۔

ان فیصلوں کا عالمی سطح پر گہرا اثر پڑتا ہے اور اقتصادی بحران میں یہ گروپ اچتماعی طور پر قدم اٹھانے مین کارگر ثابت ہوتا ہے۔

جی-20 کے سربراہی اجلاس کو اس وقت کامیاب مانا جاتا ہے جب اجلاس کے اختتام پر اتفاق رائے سے مشترکہ بیان جاری ہو۔

اتفاقِ رائے پیدا کرنے کی ذمے داری میزبان ملک کی ہوتی ہے۔ اس وقت یوکرین کی جنگ کے سوال پر روس اور چین ایک طرف اور مغربی ممالک دوسری جانب کھڑے ہیں۔

ان حالات میں دلی کے سربراہی اجلاس میں مشترکہ بیان کے لیے اتفاق رائے پیدا کرنا وزیرِ اعظم نریندر مودی کے لیے ایک بڑا چیلنج ہو گا۔ امریکہ کے صدر جو بائیڈن نے اجلاس میں چین کے صدر شی جن پنگ کے نہ آنے پر مایوسی کا اظہار کیا ہے۔

انھوں نے یہ تشویش بھی ظاہر کی ہے کہ چین اور روس اجلاس میں اتفاق رائے بنانے کے حوالے سے مشکلات کھڑی کر سکتے ہیں۔


Summary: روس کے یوکرین پر حملے کے بعد سے مغربی ممالک روس پر سخت پابندیاں عائد کر رہے ہیں۔ ان اقدامات کا مقصد روسی معیشت کو متاثر کرنا اور اس کی حکومت کو یوکرین میں فوجی کارروائی کی سزا دینا ہے۔

اقتصادی یا سفارتی پابندیاں کسی ایک ملک کی طرف سے دوسرے پر اس لیے لگائی جاتی ہیں تاکہ مخالف کو ممکنہ جارحیت یا بین الاقوامی قوانین کی خلاف ورزی سے روکا جا سکے۔

ان میں فضائی اور سفری قدغنیں اور اسلحے کی فروخت پر پابندیاں بھی شامل ہو سکتی ہیں۔

یہ انتہائی اقدامات جو پابندیوں کی صورت میں کسی ملک پر لگائے جاتے ہیں وہ فوجی قوت کے استعمال کے بغیر کسی ملک کو اپنا رویہ یا پالیسیوں کو بدلنے کے لیے مجبور کرنے کے لیے کیے جاتے ہیں۔

سوئفٹ نظام سے نکالنا

یورپی یونین، امریکہ، برطانیہ اور اس کے اتحادی ممالک، روس کے 'مخصوص' بینکوں کو رقوم کی ادائیگیوں کے نظام سوئفٹ سے ہٹانے پر رضامند ہو گئے ہیں۔

سوئفٹ نظام کے ذریعے باآسانی سرحد پار ادائیگیاں کی جا سکتی ہیں۔مغربی ممالک کی جانب سے روس کو سوئفٹ نظام سے علیحدہ کرنےکا مقصد اس کے دنیا کے ساتھ مالی روابط میں خلل ڈالنا ہے۔

’ڈرامہ کوئین‘ پوڈکاسٹ میں سنیے وہ باتیں جنہیں کسی کے ساتھ بانٹنے نہیں دیا جاتا

قسطیں

مواد پر جائیں

سوئفٹ سے ہٹائے جانے کی وجہ سے روس کو اپنی گیس اور تیل کی فروخت میں مشکلات پیش آ سکتی ہیں۔ البتہ روس کو سوئفٹ کی طرز کے چینی نظام سے بھی ادائیگی کی جا سکتی ہیں۔

ان پابندیوں کا اثر ان کمپنیوں پر بھی ہو گا جنھیں روس سےادائیگیاں ہونی ہیں اور اس سے کئی ممالک کو توانائی کی فراہمی بھی متاثر ہو سکتی ہے۔

روس کا مرکزی بینک

مغربی ممالک روس کے مرکزی بینک کے اثاثے منجمند کرنے پر متفق ہو گئے ہیں۔ اس فیصلے سے روس کو اپنے 640 ارب ڈالر کے ذخائر تک رسائی مشکل ہو جائے گی۔

برطانیہ نے یورپی یونین اور امریکہ کے ساتھ مل کر برطانوی شہریوں اور کاروبار  پر روس کے مرکزی بینک، وزارت خزانہ اور اس کے ویلتھ فنڈ کے ساتھ لین دین پر پابندی عائد کر دی ہے۔

بی بی سی کے اکنامکس ایڈیٹر فیصل اسلام کا کہنا ہے کہ کسی جی 20 ملک کے مرکزی بینک کے اثاثے منجنمد کرنے کا فیصلہ غیر معمولی ہے اور اس کا مقصد روس کو ممکنہ کساد بازاری کی طرف دھکیلنا ہے تاکہ روسی بینکوں پر دباؤ  پڑ جائے۔

مغربی ممالک کے اس فیصلے کے بعد روسی کرنسی روبل کی قدر میں 30 فیصد کمی ہو گئی ہے اور روس نے اس رجحان کو روکنے کے لیے شرح سود دگنی کر دی ہے۔

دیگر مالیاتی اقدامات

برطانیہ نے روس کے مرکزی بینک کے اثاثے منجمد کرنے اور روس کو سوئفٹ نظام سے علیحدہ کرنے کے اقدامات کے علاوہ روس کے تمام بینکوں کو برطانیہ کے مالیاتی نظام سے نکال دیا ہے۔ اس کی وجہ سے وہ برطانوی پونڈ تک رسائی حاصل کر کے برطانیہ میں ادائیگیاں نہیں کر سکیں گے۔

برطانیہ نے کہا ہے کہ تمام روسی بینکوں کے اثاثے منجمند کر دیئے گئے ہیں۔برطانیہ نے روسی کمپنیوں کو برطانوی مارکیٹ سے رقوم اکٹھی کرنے سے بھی روک دیا ہے اور روس شہریوں کی برطانوی اکاونٹس میں رقوم کی منتقلی کی حد مقرر کر دی ہے۔ یورپی یونین نے روس کے بینکنک سیکٹر کے 70 فیصد حصے پر پابندیاں عائد کرنے کا فیصلہ کیا ہے۔

روس کی برآمدات پر پابندی

امریکہ، برطانیہ، یورپی یونین اور دیگر ممالک نے روس کو برآمدات پر پابندی  عائد کر دی ہے۔ ان پابندیوں کا اطلاق ایسی برآمدات پر ہو گا جن کا دہرا استعمال ممکن ہے  جن میں ہائی ٹیک چیزیں، کیمیکلز اور لیزرز شامل ہیں۔

یورپی یونین کی کوشش ہے کہ وہ روس کو کسی ایسے آلے کو حاصل کرنے کی اجازت نہیں دے گا جس سے وہ اپنی آئل ریفائنریوں کو بہتر بنا سکے۔

روس کے دنیا کے ساتھ روابط کو مشکل بنانے اور اس کی معیشت کو متاثر کرنے کے لیے یورپی یونین نے روس کو ہوائی جہازوں کے آلات کی فراہمی روک دی ہے۔

روسی شخصیات پر پابندیاں

مغربی ممالک نے  روس کے امیر اور طاقتور افراد پر پابندیاں عائد کر دی ہیں۔ ان افراد میں روسی صدر ولادیمیر پوتن اور وزیر خارجہ سرگئی لوروف شامل ہیں جن کے امریکہ، یورپی یونین، برطانیہ اور کینیڈا میں تمام اثاثے منجمند کر دیئے گئے ہیں۔

ان افراد کے مغربی ممالک میں سفر کرنے پر بھی عائد کر دی گئی ہے۔ یورپی یونین، امریکہ، برطانیہ اور کینیڈا نے روسی حکومت اور روسی شہریوں کے اثاثے کا پتہ لگانے کے لیے ایک ٹاسک فورس بھی تشکیل دی ہے۔

برطانیہ نے گولڈن پاسپورٹ کے ذریعے برطانوی شہریت کی فروخت کو 'محدود' کر دیا ہے۔ اس سکیم کے تحت روس کے امیر افراد برطانوی شہری بن سکتے ہیں۔

دیگر اقدامات

یورپی یونین نے روسی پروازوں پر مکمل پابندی عائد کر دی ہے۔ روسی جہاز کسی بھی یورپی یونین کے ممبر ملک کی حدود میں داخلے، لینڈ کرنے اور اڑنے پر مکمل پابندی عائد کر دی گئی ہے۔

برطانیہ نے بھی اپنی فضائی حدود کو  روسی جہازوں کے لیے بند کر دیا ہے۔ یورپی یونین روس کے سرکاری نشریاتی اداروں سپٹنک اور رشیا ٹوڈے پر پابندی عائد کرنے والی ہے۔ جرمنی نے روس سے آنے والی پائپ لائن نارڈ سٹریم 2 کی منظوری کے معاملے کو التوا میں ڈال دیا ہے۔

برطانیہ، امریکہ اور آسٹریلیا یوکرین پر حملے میں بیلاروس کے کردار کی وجہ سے اس پر بھی پابندیاں عائد کر رہے ہیں۔

روس کا یوکرین پر حملہ: ہماری کوریج

روس پر مزید کون سی پابندیاں لگ سکتی ہیں؟

مغربی ممالک روس کی تیل اور گیس برآمدات کو روکنے کے امکانات کا جائزہ لے سکتے ہیں جو روسی معیشت کا پانچواں حصہ ہے اور اس کی برآمدات کا نصف حصہ ہے۔

اگر روس پر یہ پابندی عائد کی گئی تو یہ بہت سخت پابندی ہو گی اور اس سے مغربی ممالک کو بھی نقصان ہو گا جن کا روسی گیس اور تیل پر انحصار ہے۔

روس اس وقت یورپ کی کل ضرورت کا 26 فیصد خام تیل اور 38 فیصد گیس فراہم کرتا ہے۔ روس سے گیس کی سپلائی میں عارضی رکاوٹ بھی یورپ میں توانائی کی قیمتوں میں اضافے کا سبب بن سکتی ہے۔

روس کی وزارت خارجہ نے مغربی ممالک پر پابندیاں عائد کرنے کی دھمکی دی ہے جس میں یورپ کو گیس کی فراہمی بھی شامل ہے۔

برطانوی ہوائی جہازوں کو روس کی فضائی حدود میں داخلے پر پابندی کر دی گئی ہے۔ روس کی سب سے بڑی فضائی کمپنی ایئروفلوٹ نے اتوار کے روز اعلان کیا تھا کہ وہ یورپی ممالک کے لیے اپنی تمام پروازیں بند کر رہی ہے۔

روس کے بینکنگ سیکٹر پر پابندیوں کی وجہ سے کئی یورپی مینوفیکچررز کو بھی نقصان ہو گا۔

برطانوی وزیر خارجہ لز ٹرس نے کہا ہے  کہ روس پر پابندیوں کی وجہ سے برطانوی لوگوں کو بھی 'کچھ معاشی تکالیف' کا سامنا کرنا پڑ سکتا ہے۔


Summary: یہ جیت اگرچہ بہت دیر سے آئی اور شاید ورلڈ کپ کے سیاق و سباق میں اس قدر سودمند بھی ثابت نہ ہو پائے مگر جس دباؤ کا شکار بابر اعظم پچھلے دو ہفتوں میں رہے ہیں، ان کے لیے بہرحال یہ ایک تازہ سانس سی فرحت بخش ہو گی۔

بالآخر شبِ غم تمام ہوئی اور پاکستان کے لیے اس جیت کی سحر طلوع ہوئی جو ناصرف ٹیم کے مورال کے لیے اشد ضروری تھی بلکہ بعض ’مبصرین‘ کی ٹی وی سکرینوں سے اٹھتے دھوئیں کا بھی شافی جواب تھی۔

اگرچہ سیمی فائنل تک پاکستان کی رسائی کے رستے ابھی بھی ان گنت اگر مگر سے اٹے پڑے ہیں مگر مسلسل چار میچز گنوانے کے بعد اس جیت نے پاکستان کو کچھ بھرم بحال کرنے کا موقع فراہم کیا اور امیدوں کو یکسر بجھنے سے بچا لیا۔

بنگلہ دیشی کپتان شکیب الحسن تو خود ہی دو روز پہلے واضح کر چکے تھے کہ حالیہ ورلڈ کپ ان کی تاریخ کی بدترین مہم جوئی ثابت ہوئی ہے اور اگرچہ سیمی فائنل کی دوڑ لاحاصل ہو چکی تھی مگر چیمپیئنز ٹرافی تک رسائی ابھی بھی کچھ نہ کچھ مقصدیت کا جواز تھی۔

خور شناسی بڑی نعمت ہے۔ شکیب الحسن بالآخر سمجھ ہی گئے کہ جس فارم کے ساتھ وہ بیٹنگ کرتے آ رہے تھے، بیٹنگ آرڈر میں تنزلی محمود اللہ کی نہیں، بلکہ ان کی اپنی ہونا چاہیے تھی۔ اور محمود اللہ کو بیٹنگ آرڈر میں ترقی دینے کا نتیجہ بھی واضح رہا کہ انھوں نے بیچ کے اوورز میں بنگلہ دیشی اننگز کو سنبھالا دیے رکھا۔

محمود اللہ اور لٹن داس کی ساجھے داری وہ لمحہ تھا کہ جہاں ناصرف بنگلہ دیش کا یہ ڈراؤنا سپنا ختم ہو سکتا تھا بلکہ چیمپیئنز ٹرافی کی کوالیفکیشن کے امکانات بھی روشن ہو سکتے تھے۔ لیکن لٹن داس حسبِ ماضی اچھے آغاز کو بہتر انجام میں بدلنے سے قاصر رہ گئے۔

محمود اللہ کی البتہ بدقسمتی رہی کہ ایک مستحکم اننگز جوڑنے کے بعد وہ اس بولر کے دوسرے سپیل کے سامنے آ گئے جس نے پہلے سپیل میں بھی بنگلہ دیشی اننگز کے بخیئے ادھیڑ کر رکھ دیے تھے۔

جس لینتھ سے شاہین نے اس گیند میں معمولی سی جنبش پیدا کی، وہاں محموداللہ کی جگہ وراٹ کوہلی بھی ہوتے تو شاید یہی انجام مقدر ہوتا۔

شاہین آفریدی کا یہ بہترین دن تھا۔ پہلی ہی گیند سے انھوں نے نہ صرف وکٹ کی چال بھانپ لی بلکہ اپنی لینتھ میں بھی وہ ڈسپلن پیدا کیا کہ حریف ٹاپ آرڈر جائے رفتن نہ پائے ماندن کی تصویر بن کر رہ گیا۔ اور شاہین کا بہترین واپس آتے ہی پاکستانی فیلڈنگ میں بھی کھویا ہوا اعتماد لوٹ آیا۔

اپنے پہلے سپیل ہی کی طرح ان کا دوسرا سپیل بھی درستی اور مہارت سے بھرپور تھا۔ اور جب گیند نے ہلکی سی ریورس سوئنگ کا بھی اشارہ دیا تو ان کے ہمراہ محمد وسیم نے شاندار سپیل پھینکتے ہوئے بنگلہ دیشی بیٹنگ کا قصہ مختصر کر دیا۔

اس ورلڈ کپ میں تاحال پاکستان کی بیشتر کسمپرسی پہلے پاور پلے سے وابستہ رہی ہے۔ اگر بولنگ پہلے پاور پلے میں وکٹیں حاصل کرنے سے معذور نظر آ رہی تھی تو بیٹنگ بھی پہلے پاور پلے میں فیلڈنگ کی قیود کا صحیح فائدہ اٹھانے سے چُوک رہی تھی۔

اور پھر میڈیا کے محاذ پر جاری مارا ماری نے پاکستان کی آن فیلڈ کاوشوں سے بڑھ کر آف فیلڈ چہ میگوئیوں کا بازار گرما رکھا تھا۔ اس ہاہاکار کا ایک نتیجہ تو یہ نکلا کہ انضمام الحق 'مفادات کے ٹکراؤ' کے پے در پے الزامات پر اپنے عہدے سے مستعفی ہو گئے۔

اور پھر ٹیم سلیکشن میں بھی پاکستان نے حیران کن طور پر امام الحق کو ڈراپ کرنے کا صحت مندانہ فیصلہ کر ڈالا، جس کی بدولت فخر زمان الیون میں واپس آئے اور انہی کی جارحیت نے ابتدا میں ہی بنگلہ دیشی بولنگ کے اوسان خطا کر دیے۔

فخر زمان ایک ایسے کھلاڑی ہیں کہ اگر اپنی روانی میں آ جائیں تو کسی بھی حریف کا قصہ تمام کر دیتے ہیں۔ گو ابتدا میں وہ قدرے محتاط رہتے ہیں مگر جونہی پچ کی چال سے ہم آہنگ ہو جائیں، اس کے بعد انھیں روکنا بہت محال رہتا ہے۔

یہاں شاہین نے پاور پلے میں جو دام بنگلہ دیشی بیٹنگ کے لیے بچھایا، اسی کی فراہم کردہ تقویت سے فخر نے بنگلہ دیشی بولنگ پر یوں حملہ کیا کہ شکیب الحسن بوکھلا کر رہ گئے۔ بحیثیتِ مجموعی تینوں شعبوں میں پاکستانی ٹیم حریف کیمپ پر یکسر حاوی نظر آئی اور اسی بدولت یہ سبقت بھی پاکستان کا مقدر ٹھہری۔


Summary: مشہور پنجابی ریپر شبنیت سنگھ نے لندن میں ایک کنسرٹ کے دوران ان کی ہوڈی کو لے کر تنازع پیدا ہونے کے بعد لوگوں سے نفرت اور منفی باتیں پھیلانا بند کرنے کی اپیل کی ہے۔

انڈیا کے مشہور پنجابی ریپر شوبھنیت سنگھ نے لندن میں ایک کنسرٹ کے دوران ان کی ہوڈی کو لے کر تنازع پیدا ہونے کے بعد لوگوں سے نفرت اور منفی باتیں پھیلانا بند کرنے کی اپیل کی ہے۔

کچھ انڈین سوشل میڈیا صارفین نے دعویٰ کیا کہ ہوڈی میں سکھ علیحدگی پسند تحریک کی حمایت کرنے والی تصاویر تھیں۔

کینیڈا سے تعلق رکھنے والے گلوکار نے کہا کہ ایک مداح نے یہ ہوڈی ان پر پھینکی اور انھوں نے اسے دکھانے سے پہلے یہ نہیں دیکھا کہ اس پر کیا ہے۔

سکھ علیحدگی پسندی کا مسئلہ انڈیا میں ایک حسّاس موضوع ہے۔ ریپر، جنھیں مداحوں میں شوبھ کے نام سے جانا جاتا ہے، اس سے پہلے بھی اس معاملے پر تنازعات میں رہے ہیں۔

ستمبر میں ان کا دورہِ انڈیا اس وقت منسوخ کر دیا گیا تھا جب ایک پرانی سوشل میڈیا پوسٹ پر تنازع پیدا ہوا تھا جس میں انھوں نے انڈیا کا غلط نقشہ شیئر کیا تھا۔

ان پر خالصتان یا ایک علیحدہ سکھ وطن کے مطالبے کی حمایت کرنے کا الزام تھا، جس کی وجہ سے 1980 کی دہائی میں انڈیا میں پرتشدد بغاوت ہوئی تھی۔

اس وقت انھوں نے اپنے ناقدین سے کہا تھا کہ وہ ہر پنجابی کو علیحدگی پسند یا ملک مخالف قرار دینے سے گریز کریں۔

یہ تنازع انڈیا اور کینیڈا کے درمیان تعلقات خراب ہونے کے فوراً بعد سامنے آیا جب کینیڈا کے وزیر اعظم جسٹن ٹروڈو نے کہا کہ ان کا ملک کینیڈا میں ایک سکھ علیحدگی پسند رہنما کے قتل میں انڈین حکومت کے مبینہ طور پر ملوث ہونے کی تحقیقات کر رہا ہے تاہم انڈیا نے اس الزام کی سختی سے تردید کی تھی۔

کینیڈا میں انڈیا کی پنجاب ریاست سے باہر سکھوں کی سب سے بڑی آبادی ہے اور شوبھ جیسے مشہور پنجابی تارکین وطن موسیقاروں کا گھر ہے۔

حالیہ تنازع لندن میں شوبھ کے ویک اینڈ کنسرٹ کے بعد شروع ہوا۔ ایکس (سابقہ ٹوئٹر) پر گردش کرنے والی ویڈیوز میں دیکھا جا سکتا ہے کہ وہ فرش سے سیاہ ہوڈی اٹھا رہے ہیں اور اسے سامعین کے سامنے لہراتے ہیں۔

شوبھنیت سنگھ کا کہنا ہے کہ ان کی جانب یہ ہوڈی شائقین میں سے کسی نے پھینکی جسے انھوں نے دیکھے بغیر لہرا دیا

ناقدین کا کہنا ہے کہ ہوڈی میں پنجاب کا نقشہ دکھایا گیا اور اس کے ساتھ ساتھ انڈیا کی سابق وزیر اعظم اندرا گاندھی کو گولی مار کر ہلاک کیے جانے کی تصویر بھی دکھائی گئی۔

اندرا گاندھی کو سنہ 1984 میں ان کے سکھ محافظوں نے قتل کر دیا تھا، جس کے چند ماہ بعد انڈین فوج نے امرتسر میں سکھ مذہب کے مقدس ترین مقام گولڈن ٹیمپل پر دھاوا بول دیا تھا تاکہ وہاں موجود علیحدگی پسند عسکریت پسندوں کو باہر نکالا جا سکے۔

فی الحال آن لائن موجود دھندلی ویڈیوز سے ہوڈی پر تصویر کو واضح طور پر سمجھنا مشکل ہے۔

منگل کو ریپر نے انسٹاگرام سٹوری  پر ایک بیان جاری کیا، جس میں انھوں نے کہا کہ ’لندن میں میرے پہلے شو میں سامعین نے مجھ پر بہت سارے کپڑے، زیورات اور فون پھینکے تھے۔ میں وہاں پرفارم کرنے کے لیے گیا تھا، یہ دیکھنے کے لیے نہیں کہ مجھ پر کیا پھینکا گیا اور اس پر کیا ہے۔‘

انھوں نے لکھا کہ ’چاہے میں کچھ بھی کروں، کچھ لوگ اسے میرے خلاف استعمال کرنے کے لیے کچھ نہ کچھ ڈھونڈیں گے۔‘

بالی وڈ ادا کارہ کنگنگا رناوت بھی شوبھنیت پر تنقید کرنے والوں میں شامل ہیں۔ انھوں نے ایکس پر لکھا ’ایک بوڑھی عورت کے بزدلانہ قتل کا جشن منا رہے ہیں جنھیں اس نے اپنا نجات دہندہ مقرر کیا تھا۔ جب آپ پر بھروسہ کیا جاتا ہے کہ آپ کی حفاظت کی جائے لیکن آپ اعتماد اور ایمان کا فائدہ اٹھائیں اور ان ہتھیاروں کا استعمال کرتے ہوئے ان لوگوں کو ہلاک کریں جن کا مقصد حفاظت کرنا تھا تو یہ بہادری نہیں بلکہ بزدلی کا شرمناک عمل ہے۔‘

انھوں نے مزید لکھا کہ ’ایک بزرگ خاتون پر اس طرح کے بزدلانہ حملے پر شرم آنی چاہیے، جو نہتی اور بے خبر تھیں، ایک ایسی خاتون جو جمہوریت کی منتخب رہنما تھیں۔‘

سوشل میڈیا صارفین کا کہنا ہے کہ شوبھنیت سنگھ نے جو ہوڈی لہرائی اس پر یہ نقش بنے تھے اور اندرا گاندھی کے قتل کی تاریخ بھی درج ہے

شوبھ کا اصل نام شوبھنیت سنگھ ہے۔ اس کے والدین پیشے کے اعتبار سے استاد ہیں۔ شوبھ کے بڑے بھائی کو پنجابی سنیما کی دنیا میں ایک اداکار، اینکر اور گلوکار کے طور پر بھی جانا جاتا ہے۔

شوبھ کا خاندان روپڑ ضلع کے ننگل قصبے میں رہتا تھا لیکن بعد میں چندی گڑھ منتقل ہو گیا۔ اس کے بعد وہ اعلیٰ تعلیم کے لیے کینیڈا چلے گئے جہاں سے انھوں نے موسیقی کا سفر بھی شروع کیا۔

ایک ذاتی یوٹیوب چینل پر شوبھ کے بارے میں بات کرتے ہوئے ان کے بڑے بھائی نے کہا کہ شوبھ سدھو (موسے والا) کو سنتا رہا ہے، اس نے ان سے بہت کچھ سیکھا ہو گا، ایک نئی نسل اور ایک نیا جذبہ ہے۔‘

شوبھ کا پہلا گانا 17 ستمبر 2021 کو ان کے یوٹیوب چینل پر ریلیز ہوا۔ ’وی رولنگ‘ کے عنوان سے اس گانے کا صرف آڈیو جاری کیا گیا۔ اب تک اس گانے کو 20 کروڑ سے زیادہ ویوز مل چکے ہیں۔ یہ گانا خود شوبھ نے لکھا، گایا اور کمپوز کیا۔

اس کے علاوہ انھوں نے 2022 میں ’نو لو‘ نام کا گانا بھی ریلیز کیا۔

شوبھ کا سفر ایک گانے سے شروع ہوا اور انھوں نے کئی گانوں کے ذریعے اپنی پہچان چھوڑی۔ پہلے گانے کی ریلیز کے تقریباً دو سال بعد 12 مئی 2023 کو شوبھ نے اپنی مکمل البم ’سٹیل رولنگ‘ کا اعلان کیا جو 19 مئی 2023 کو اپنے یوٹیوب پر ریلیز ہوا۔ اس البم میں چھ گانے ہیں۔


Summary: ہنگری کے دارالحکومت بداپیشت میں جاری ورلڈ ایتھلیٹکس چیمپئین شپ میں جمعہ کو ہونے والے جیولن تھرو کے مقابلوں میں پاکستان کی نمائندگی کرنے والے ارشد ندیم نے 86.79 میٹر کی تھرو کر کے اس ایونٹ کے فائنل میں جگہ بنا لی ہے۔

ارشد ندیم چوٹ کی وجہ سے تقریبا ایک سال سے کسی ایونٹ میں شریک نہیں ہو سکے تھے اور صحت یابی کے بعد یہ ان کا پہلا عالمی مقابلہ تھا۔

پاکستان کے ارشد ندیم نے ہنگری کے دارالحکومت بوڈاپسٹ میں منعقد ہونے والی ورلڈ ایتھلیٹکس چیمپئین شپ میں جیولن تھرو کے فائنل مقابلے میں چاندی کا تمغہ حاصل کر لیا ہے۔

یہ پہلا موقع ہے کہ کسی پاکستانی ایتھلیٹ نے ان مقابلوں کی تاریخ میں کوئی بھی تمغہ جیتا ہو۔

اتوار کی شب ہونے والے فائنل میں ارشد نے اپنی بہترین تھرو 87.82 میٹر دور پھینکی اور یہ رواں سیزن میں ان کی بہترین تھرو بھی تھی۔

اس مقابلے میں طلائی تمغہ انڈیا کے نیرج چوپڑا نے حاصل کیا جن کی 88.17 میٹر کی پہلی تھرو ہی انھیں پہلی پوزیشن دلوانے کے لیے کافی ثابت ہوئی

اس سے پہلے جمعے کو ہونے والے جیولن تھرو کے ابتدائی مقابلوں میں ارشد ندیم نے 86.79 میٹر کی تھرو کی بدولت نہ صرف فائنل میں جگہ بنائی تھی بلکہ سنہ 2024 میں فرانس میں ہونے والے اولمپکس کے لیے بھی کوالیفائی کر لیا تھا۔

ارشد ندیم چوٹ کی وجہ سے تقریبا ایک سال سے کسی قومی یا بین الاقوامی ایونٹ میں شریک نہیں ہو سکے تھے اور صحت یابی کے بعد یہ ان کا پہلا عالمی مقابلہ تھا۔

ارشد اس ایونٹ سے قبل پاکستان کے لیے سنہ 2018 میں ایشین گیمز میں کانسی جبکہ 2022 میں ہونے والی کامن ویلتھ گیمز میں سونے کا تمغہ جیت چُکے ہیں۔

نیرج چوپڑا اور ارشد ندیم مقابلے کے بعد ایک ساتھ

’ڈرامہ کوئین‘ پوڈکاسٹ میں سنیے وہ باتیں جنہیں کسی کے ساتھ بانٹنے نہیں دیا جاتا

قسطیں

مواد پر جائیں

ارشد ندیم کا تعلق میاں چنوں کے نواحی گاؤں چک نمبر 101-15 ایل سے ہے۔

ان کے والد راج مستری ہیں لیکن اُنھوں نے اپنے بیٹے کی ہر قدم پر حوصلہ افزائی کی۔ ارشد ندیم کے کریئر میں دو کوچز رشید احمد ساقی اور فیاض حسین بخاری کا اہم کردار رہا ہے۔

رشید احمد ساقی ڈسٹرکٹ خانیوال ایتھلیٹکس ایسوسی ایشن کے صدر ہونے کے علاوہ خود ایتھلیٹ رہے ہیں۔ وہ اپنے علاقے میں باصلاحیت ایتھلیٹس کی سرپرستی اور حوصلہ افزائی میں پیش پیش رہے ہیں۔

کچھ عرصہ قبل رشید احمد ساقی نے بی بی سی کے نامہ نگار عبدالرشید شکور سے بات کرتے ہوئے بتایا تھا کہ ارشد ندیم جب چھٹی ساتویں جماعت کے طالبعلم تھے، اُنھیں وہ اس وقت سے جانتے ہیں۔ ’اس بچے کو شروع سے ہی کھیلوں کا شوق تھا۔ اس زمانے میں ان کی توجہ کرکٹ پر زیادہ ہوا کرتی تھی اور وہ کرکٹر بننے کے لیے بہت سنجیدہ بھی تھے لیکن ساتھ ہی وہ ایتھلیٹکس میں بھی دلچسپی سے حصہ لیا کرتے تھے۔ وہ اپنے سکول کے بہترین ایتھلیٹ تھے۔‘

رشید احمد ساقی کہتے ہیں 'میرے ارشد ندیم کی فیملی سے بھی اچھے مراسم ہیں۔ مجھے یاد ہے کہ ایک دن ان کے والد میرے پاس آئے اور کہا کہ ارشد ندیم اب آپ کے حوالے ہے، یہ آپ کا بیٹا ہے۔ میں نے ان کی ٹریننگ کی ذمہ داری سنبھالی اور پنجاب کے مختلف ایتھلیٹکس مقابلوں میں حصہ لینے کے لیے بھیجتا رہا۔ ارشد نے پنجاب یوتھ فیسٹیول اور دیگر صوبائی مقابلوں میں کامیابیاں حاصل کیں۔'

وہ کہتے ہیں ʹیوں تو ارشد ندیم شاٹ پٹ، ڈسکس تھرو اور دوسرے ایونٹس میں بھی حصہ لیتے تھے لیکن میں نے ان کے دراز قد کو دیکھ کر اُنھیں جیولن تھرو کے لیے تیار کیا۔'

رشید احمد ساقی بتاتے ہیں ʹمیں نے ارشد ندیم کو ٹریننگ کے لیے پاکستان ایئر فورس بھیجا لیکن ایک ہفتے بعد ہی واپس بلا لیا۔ اس دوران پاکستان آرمی نے بھی ارشد ندیم میں دلچسپی لی بلکہ ایک دن آرمی کی گاڑی آئی اور اس میں موجود ایک کرنل صاحب میرا پوچھ رہے تھے۔

'میں گھبرا گیا کہ کیا ماجرا ہے؟ لیکن جب اُنھوں نے ارشد ندیم کی بات کی تو میری جان میں جان آئی۔ کرنل صاحب بولے ارشد ندیم کو آرمی میں دے دیں، لیکن میں نے انکار کر دیا۔ کرنل صاحب نے وجہ پوچھی تو میں نے بتایا کہ آپ لوگ اس کی ٹریننگ ملٹری انداز میں کریں گے۔ بہرحال اس کے بعد میں نے ارشد ندیم کو واپڈا کے ٹرائلز میں بھیجا جہاں وہ سلیکٹ ہو گئے۔‘

ارشد ندیم شادی شدہ ہیں ان کا ایک بیٹا اور ایک بیٹی ہے۔

رشید احمد ساقی نے بتایا تھا کہ ’میں ارشد ندیم کو مذاقاً کہتا تھا کہ اولمپکس میں شرکت کا خواب پورا ہو جائے تو پھر شادی کرنا، لیکن آپ کو پتہ ہی ہے کہ گاؤں میں شادیاں کم عمری اور جلدی ہو جایا کرتی ہیں۔‘

ارشد ندیم کا سفر میاں چنوں کے گھاس والے میدان سے شروع ہوا جو اُنھیں انٹرنیشنل مقابلوں میں لے گیا۔

ارشد ندیم کے کوچ فیاض حسین بخاری ہیں جن کا تعلق پاکستان واپڈا سے ہے۔ وہ خود بین الاقوامی ایتھلیٹکس مقابلوں میں پاکستان کی نمائندگی کر چکے ہیں۔

فیاض حسین بخاری نے بی بی سی اردو سے بات کرتے ہوئے کہا تھا کہ ارشد ندیم ایک سمجھدار ایتھلیٹ ہیں جو بہت جلدی سیکھنے کی کوشش کرتے ہیں۔ جو کام ایک عام ایتھلیٹ چھ ماہ میں کرتا ہے ارشد وہ کام ایک ماہ میں کر لیتے ہیں۔‘

اُن کے مطابق دو سال قبل ہونے والی ساؤتھ ایشین گیمز سے قبل اُن دونوں نے یہ عہد کر لیا تھا کہ اولمپکس میں وائلڈ کارڈ کے ذریعے نہیں جانا بلکہ کارکردگی کے ذریعے کوالیفائی کریں گے۔


Summary: سندھ کے قوم پرست رہنما جی ایم سید سابق وزیراعظم ذوالفقار علی بھٹو کو سندھ کا اثاثہ مگر ایک تنگ دل شخصیت جبکہ سابق صدر اور فوجی آمر جنرل ضیاالحق کو اپنا محسن سمجھتے تھے۔

سندھ کے قوم پرست رہنما جی ایم سید کا شمار پاکستان کے بانیوں میں ہوتا ہے۔ انھوں نے ہی سندھ اسمبلی میں قیام پاکستان کی قرارداد پیش کی تھی جس نے آگے چل کے اس مطالبے کو قانونی اور آئینی جواز فراہم کیا تھا۔

جی ایم سید آج ٹھیک 118 برس قبل یعنی 17 جنوری 1904 کو پیدا ہوئے تھے۔ جب وہ حیات تھے تو صوبہ سندھ کے محکمۂ سندھیالوجی نے ان کی ذاتی زندگی اور تجربات کے بارے میں ان کا ایک انٹرویو کیا تھا۔

اسی انٹرویو میں جی ایم سید نے جنرل ضیاالحق اور ذوالفقار علی بھٹو کی شخصیات کا موازنہ بھی کیا۔

وہ سابق وزیراعظم ذوالفقار علی بھٹو کو تنگ دل جبکہ سابق صدر اور فوجی آمر جنرل ضیاالحق کو اپنا محسن سمجھتے تھے۔ انھوں نے جنرل ضیاالحق کا شمار گذشتہ 250 برس میں گزرنے والے پنجاب کے اہم رہنماؤں میں کیا تھا۔

ان کے بھٹو کے والد شاہنواز بھٹو کے ساتھ بھی مراسم تھے۔ جی ایم سید کہتے ہیں کہ بھٹو انھیں چچا بلاتے تھے اور ان کے گھر آتے جاتے۔ حکومت سازی میں انھوں نے ولی خان کی حمایت حاصل کر کے ان کی مدد بھی کی تھی۔

تاہم جی ایم سید کو شکوہ تھا کہ ذوالفقار بھٹو نے انھیں علاج کے لیے بیرونِ ملک جانے کی اجازت نہیں دی۔

’بھٹو کو میں نے کہا کہ بیمار ہوں اجازت دو بیرون ملک جا کر علاج کراؤں۔ کہا کہ فلاں فلاں چیزیں تیار کرو۔ خون کے ٹیسٹ کرائے، کپڑے بنوائے، 20، 25 ہزار روپے خرچہ کیا۔ میں نے کہا کہ اب اجازت دو لیکن اس نے جواب نہیں دیا۔ بعد میں کہا کہ تم کون ہوتے ہو اس طرح براہ راست لکھنے والے۔ یہ کم ظرفی تھی۔‘

جی ایم سید کا کہنا تھا کہ جنرل ضیاالحق ان کے مخالف تھے لیکن اس کے باوجود جب انھوں نے ٹیلی گرام بھیجا کہ انھیں پشتون رہنما خان غفار خان کی عیادت کی اجازت دی جائے تو 20 دن کے بعد اجازت مل گئی۔

’کن اسباب کی وجہ سے اجازت دی اس کا خدا کو معلوم۔ وہ ایک پنجابی تھا اور اپنا (بھٹو) توقعات کے خلاف ثابت ہوا۔‘

’ڈرامہ کوئین‘ پوڈکاسٹ میں سنیے وہ باتیں جنہیں کسی کے ساتھ بانٹنے نہیں دیا جاتا

قسطیں

مواد پر جائیں

جی ایم سید کا کہنا تھا کہ پنجاب قیادت کے معاملے میں پسماندہ رہا ہے۔ ’دو، ڈھائی سو سالوں میں اس نے چار سمجھدار لوگ پیدا کیے ایک رنجیت سنگھ جس نے پورے پنجاب اور فرنٹیئر تک حکومت کی، وہ سکھ پنجابی تھا۔ دوسرا سر فضل حسین وہ وائسرائے کونسل کا رکن تھا۔ اس نے پنجابیوں کو فوج اور سیاست میں شمولیت دی اور سمجھدار پالیسی اختیار کی اور بعد میں یونینسٹ پارٹی بنائی۔‘

’تیسرا اس کا جانشین سر سکندر حیات جس کو برطانوی حکومت نے بلوا کر مصر میں تقریر کرائی تھی کیونکہ وہ سمجھتے تھے کہ وہ پنجاب کا بے تاج باشادہ ہے۔ موجودہ وقت لشکر، سول سروس سب پر اس کا (ضیاالحق) کا کنٹرول ہے، یہ عقلمندی ہے۔‘

ذوالفقار علی بھٹو کی شخصیت پر بات کرتے ہوئے جی ایم سید انھیں سندھ کا اثاثہ مانتے تھے۔ بقول ان کے ’محمد علی جناح نے 23 برسوں میں جو رتبہ حاصل کیا وہ اس نے سات سالوں میں حاصل کر لیا۔ وہ بڑے دماغ والا شخص تھا لیکن سیاسی لالچ  اور اقتدار کی بھوک نے اسے مفاد پرست کر دیا۔ وہ کسی کو درست پہچان نہیں سکا ورنہ ہمارا بڑا اثاثہ تھا۔‘

ان کے مطابق ’ممتاز بھٹو کے سامنے بھٹو کو کہا تھا کہ تم سندھ کے لیے کام کرو ورنہ تم سے برا کام کرا کے مار دیا جائے گا۔ میں نے یہ ان دنوں میں شائع بھی کرایا تھا۔ مجھے کہا کہ نہیں میں استاد ہوں، خود ہی بچ جاؤں گا۔ وہی ہوا، سندھ کے خلاف کام لے کر بعد میں ماردیا۔‘

جی ایم سید نے 1973 کے آئین کے بعد جئے سندھ تحریک کی بنیاد رکھی تھا۔ جن دنوں ان سے یہ انٹرویو لیا گیا ان دنوں بحالی جمہوریت کی تحریک جاری تھی۔

وہ 1973 کے آئین کو سندھ کے خلاف سمجھتے تھے جبکہ ایم آر ڈی اس کی بحالی کی بات کر رہی تھی۔ اپنے انٹرویو میں ان کا کہنا تھا کہ ’ایم آر ڈی پنجاب کی جماعت ہے جس کا سربراہ نوابزادہ نصراللہ خان ہے اور اس میں ٹکا خان بھی شامل ہے۔‘

’جنرل ضیاالحق جب ہسپتال میں عیادت کے لیے آئے تھے تو مجھ سے پوچھا کہ آپ ہر حکومت کے خلاف رہے ہو۔ یہ جو پیپلز پارٹی اور ایم آر ڈی ہے ان کی آپ نے کیوں نہیں مدد کی؟ میں نے کہا کہ ہمیں معلوم تھا کہ آپ کو نکال کر دوسرے کو لانا چاہ رہے ہیں۔ مار کھائے بندر اور کمائی کھائے مداری۔ اگر ہم اس لڑائی میں شامل ہوتے تو پہلے ہماری پٹائی ہوتی اور فائدہ پیپلز پارٹی اٹھاتی۔‘

قیام پاکستان سے قبل 1943 میں سندھ کے سابق وزیر اعلیٰ خان بہادر الھ بخش سومرو کے قتل پر روشنی ڈالتے ہوئے ان کا کہنا تھا کہ اس میں مسلم لیگی رہنما ایوب کھوڑو کا ہاتھ نہیں تھا۔

’ان دنوں مذہب کے نام پر زہر پھیلا ہوا تھا۔ جانو جلبانی نامی ایک شخص تھا جو پیر آف بھرچونڈی کا مرید تھا۔ اس کو خیال آیا کہ میں غازی بنوں اور ملک کے جو غدار ہیں انھیں ماروں۔‘

’پیر پگاڑہ پیر صبغت اللہ کا خیال تھا جو ان مخالف ہیں ان کے ناموں کی بلیک لسٹ جاری کر دیں، ان میں میرے ساتھ، پیر علی محمد شاہ راشدی، ایوب کھوڑو اور الھ بخش سومرو شامل تھے۔ الھ بخش سومرو کے دور حکومت میں پیر پگارہ کو پھانسی کی سزا سنائی گئی تھی جبکہ ایوب کھوڑو قسم اٹھانے کے لیے تیار تھا کہ شخصی طور پر اس کا اس میں کوئی ہاتھ نہیں۔‘

سندھ میں قیام پاکستان سے قبل صرف سکھر میں مسلم ہندو فسادات ہوئے تھے۔ جی ایم سید نے مسجد منزل گاہ کے تنازع پر ہندو مسلم فسادات پر تبصرہ کرتے ہوئے کہا کہ وہ ہندو مسلم کشمکش کا نتیجہ تھا۔

ان کے بقول ’تصادم کے بعد ہندوؤں کی طاقت ٹوٹ گئی۔ یہ ایک وجہ ہوسکتی ہے لیکن پاکستان کے قیام کی بنیادی وجہ نہیں کیونکہ پاکستان کا قیام تو بین الاقوامی صورتحال، انگریزوں کی پالیسیوں، علامہ اقبال کے فلسفے  اور پنجاب کی وجہ سے عمل میں آیا۔‘


Summary: پاکستان میں بجلی کی بڑھتی ہوئی قیمت کی وجہ سے گذشتہ چند برسوں کے دوران ملک میں سولر پینل کے ذریعے بجلی پیدا کرنے کے رجحان میں اضافہ دیکھا گیا ہے۔ توانائی کے ماہرین کے مطابق سولر انرجی کو زیادہ تر وہ افراد اپنا رہے ہیں جو استطاعات رکھتے ہیں اور بنیادی مسئلہ نیٹ میٹرنگ ہے۔

پاکستان میں حالیہ برسوں میں بجلی کے نرخوں میں بے تحاشا اضافہ ریکارڈ کیا گیا ہے اور بجلی کے بیس ٹیرف میں مختلف سلیبز میں نوے سے سو فیصد اضافہ ہوا ہے۔

بجلی کے بیس ٹیرف میں اضافے کے ساتھ ہر مہینے فیول ایڈ جسٹمنٹ سرچارج  کی مد میں بھی صارفین پر بوجھ ڈالا جا رہا ہے جس کی وجہ پاکستان میں ابھی بھی مہنگے ذرائع سے بجلی کی پیداوار ہے اور اس کے ساتھ بجلی بنانے والی نجی کمپنیوں کے ساتھ کیے گئے مہنگے معاہدے ہیں۔

ان معاہدوں کے تحت ملک میں بجلی کی کھپت نہ ہونے کے باوجود حکومت کو ان کمپنیوں کو اس اضافی بجلی کی پیداوار کی ادائیگی کرنی پڑتی ہے جو حکومت نے استعمال ہی نہیں کی اور اسے کیپسٹی پیمنٹ کہا جاتا ہے۔ اس ادائیگی کا بوجھ بھی بلوں میں  صارفین پر ڈالا جاتا ہے۔

حالیہ کچھ عرصے میں پاکستان کے مختلف علاقوں میں سورج کی روشنی سے بجلی پیدا کرنے والے سولر پینلز کی مانگ میں اضافہ ریکارڈ کیا گیا جس میں گھریلو صارفین سے لے کر زراعت کے شعبے میں ٹیوب ویل اور صنعتیں شامل ہیں جو سولر پینل کے ذریعے بجلی پیدا کر رہی ہیں۔

مگر ان افراد کو پریشانی اس وقت لاحق ہوئی جب گذشتہ دنوں سوشل میڈیا پر ایسی خبریں سامنے آئیں جن میں کہا گیا کہ حکومت سولر پینل کے ذریعے بجلی پیدا کرنے والے افراد پر ٹیکس لگانے جا رہی ہے۔

ان خبروں میں دعویٰ کیا گیا کہ حکومت کی جانب سے ایسے گھریلو اور کمرشل صارفین پر ٹیکس عائد کیا جائے گا جو سولر پینل کے ذریعے اپنی بجلی خود پید ا کر رہے ہیں اور یہ ٹیکس دو ہزار روپے فی کلو واٹ ہوگا۔ ان خبروں میں کہا گیا کہ پاکستان کے پاور ڈویژن کی جانب سے یہ سمری تیار کر کے حکومت کو بھیجی گئی ہے۔

تاہم ایسی خبروں کی حکومت کی جانب سے تردید کی گئی ہے۔ پاور ڈویژن کی جانب سے جاری کردہ اعلامیے کے مطابق سولر پاور پر فکسڈ ٹیکس لگانے کی خبروں میں کوئی صداقت نہیں۔

پاور ڈویژن نے اپنے جاری اعلامیے میں کہا کہ سینٹرل پاور پرچیزنگ ایجنسی یا پاور ڈویژن نے حکومت کو ایسی کوئی سمری نہیں بھیجی ہے۔

اعلامیے میں مزید کہا گیا کہ ’یہ بات درست ہے کہ نیٹ میٹرنگ کا موجودہ نظام شمسی توانائی میں غیر صحت مندانہ سرمایہ کاری کو فروغ دے رہا ہے کیونکہ صاحبِ ثروت لوگ بے تحاشہ سولر پینل لگا رہے ہیں۔ جس کے نتیجے میں گھریلو اور صنعتی صارفین سمیت حکومت کو بھی سبسڈی کی شکل میں ایک روپے 90 پیسے کا بوجھ برادشت کرنا پڑ رہا ہے۔ اس کے نتیجے میں تقریباً ڈھائی سے تین کروڑ غریب صارفین متاثر ہو رہے ہیں۔ اور اگر یہی سلسلہ جاری رہا تو اگلے دو برسوں میں ان ڈھائی سے تین کروڑ غریب صارفین کے بلوں میں کم از کم تین روپے 35  پیسے فی یونٹ کا مزید اضافہ ہو جائے گا۔

اعلامیے کے مطابق 2017 کی نیٹ میٹرنگ پالیسی کا مقصد سسٹم میں متبادل توانائی کو فروغ دینا تھا۔ 2017 کے بعد اب ایک ایسا مرحلہ آیا ہے کہ اس سولرائزیشن میں بہت تیزی سے اضافہ ہوا ہے جس کو متوازن کرنے کی ضرورت ہے۔

پاور ڈویژن کے اعلامیے میں یہ بھی کہا گیا کہ 2017 کی پالیسی میں وقت کے ساتھ ساتھ نرخ اور قواعد و ضوابط میں ترامیم اور اضافے کی ضرورت تھی جوکہ بدقسمتی سے روبہ عمل نہ ہوسکی۔

پاورڈویژن نے کہا ہے کہ وہ اس پورے نظام کا بڑی باریک بینی سے جائزہ لے رہا ہے اور ایسی تجاویز اور ترامیم پر غور کر رہا ہے جن سے غریب آبادی کو مزید بوجھ سے بچایا جاسکے اور ساتھ ہی ساتھ ڈیڑھ سے دو لاکھ نیٹ میٹرنگ والے صارفین کی سرمایہ کاری کا تحفظ کیا جائے۔

پاکستان میں مختلف ذرائع سے بجلی پیدا کی جاتی ہے جن میں حکومتی تحویل میں چلنے والے واپڈا کے ڈیموں سے پانی کے ذریعے بجلی پیدا کرنے کے علاوہ زیادہ بجلی انڈیپنڈنٹ پاور پروڈیوسرز (آئی پی پی ) سے پیدا کی جاتی ہے جو نجی شعبے میں کام کرتے ہیں۔

حکومت کے ان کمپنیوں سے معاہدوں کے مطابق یہ کمپنیاں جو بجلی پیدا کرتی ہیں اس کے استعمال ہونے پر تو ادائیگی کی جاتی ہے لیکن اگر یہ بجلی استعمال نہ بھی ہو تو بھی حکومت ان کمپنیوں کو ادائیگی کرنے کی پابند ہے جسے کیپسٹی چارجز کہتے ہیں۔

توانائی شعبے کے ماہر راؤ عامر نے بی بی سی اردو کو اس سلسلے میں بتایا ان بجلی کمپنیوں سے حکومت کے معاہدوں کی مثال کچھ ایسے ہے کہ حکومت نے بجلی کے کارخانے کرایے پر لیے ہیں جنھیں استعمال کرنے یا نہ کرنے، دونوں صورت میں حکومت کو کرایہ ادا کرنا ہے۔

پاکستان میں کیپسٹی چارجز کا بجلی کی قیمت میں ایک بہت بڑا حصہ ہے۔ ملک میں بجلی کے شعبے کے نگران ادارے نیشنل الیکٹرک پاور ریگولیٹری اتھارٹی (نیپرا)  کی موجودہ مالی سال کے لیے جو انرجی پرچیز پرائس طے کی گئی ہے اس کے مطابق حکومت 20.60 روپے فی کلو واٹ بجلی خریدے گی جس میں صرف کیپسٹی چارجز 14.09 روپے فی کلو واٹ ہے۔

نیپرا کی دستاویز کے مطابق حکومت کو اس سال بجلی کی خریداری پر تقریباً 2900 ارب روپے خرچ کرنے ہیں جس میں 1950 روپے اسے کیپسٹی چارجز کی صورت میں ادا کرنے ہیں۔

راؤ عامر نے مزید بتایا کہ حکومت کی جانب سے کیپسٹی چارجز کی صورت میں بڑی رقم ادا کی جا رہی ہے اور یہ رقم اور زیادہ ہوتی اگر تحریک انصاف کی حکومت میں نوے کی دہائی کے پاور پلانٹس کے کیپسٹی چارجز کو ڈالر کی قیمت 160 روپے پر فکس نہ کی جاتی۔

انھوں نے کہا اس وقت ڈالر کی قیمت 280 روپے اور اگر یہ پلانٹس بھی اس پر کیپسٹی چارجز لیتے تو یہ رقم مزید بڑھ جانی تھی۔ انھوں نے کہا کہ یہ پلانٹس سی پیک اور 2017 کے بعد لگے اور ان کی کیپسٹی پیمنٹ اگلے 20-25 سال تک حکومت کو ادا کرنی پڑے گی۔

پاکستان میں سولر انرجی کا رجحان بڑھا تو اس کے بعد حکومتی اداروں کی جانب سے کہا گیا کہ ملک میں سولر انرجی کے استعمال سے عام صارفین کے لیے بجلی مہنگی ہو رہی ہے۔

پاکستان میں مالی سال 2023 میں سولر انرجی کا مجموعی بجلی کی پیداوار میں حصہ 0.8 فیصد رہا جب کہ پن بجلی 28.6 فیصد، نیوکلیئر 18.6 فیصد، آر ایل این جی 17.1 فیصد، کوئلہ 16 فیصد، گیس 11 فیصد اور فرنس آئل کا حصہ چار فیصد رہا۔

توانائی کے ماہرین کے مطابق سولر انرجی کو زیادہ تر وہ افراد اپنا رہے ہیں جو استطاعات رکھتے ہیں اور بنیادی مسئلہ نیٹ میٹرنگ ہے جس میں حکومت کو سولر انرجی کے ذریعے بجلی بنانے والے صارفین سے بجلی خریدنا پڑتی ہے۔

راؤ عامر کہتے ہیں کہ ایک اور مسئلہ جو حکومت کو سولر پینلز استعمال کرنے والے ایسے صارفین سے درپیش ہے وہ یہ ہے کہ عموماً یہ اچھے علاقوں میں رہتے ہیں جہاں بجلی کی ترسیل کا نظام بہتر اور لائن لاسز بھی کم ہوتے ہیں اور ماہانہ پانچ سے سات سو یونٹس استعمال کرنے والے ان صارفین سے بجلی کی بلوں کی ریکوری بھی آسان تھی۔

وہ کہتے ہیں کہ اب نیشنل گرڈ پر جو صارفین بچتے ہیں ان کی بجلی کی کھپت بھی کم ہے اور وہاں سے بجلی کے بلوں کی مد میں ریکوری بھی کم ہے۔ اس کی مثال دیتے ہوئے وہ کہتے ہی ہیں کہ یہ ایسے ہی ہے کہ ایک وین کی دس سواریوں میں سے تین نے اپنی گاڑی خرید لی اور اب وین کا کرایہ باقی سات لوگوں کو برداشت کرنا ہے۔

وہ کہتے ہیں کہ حکومت کو کیپسٹی چارجز تو دینے ہیں لیکن جب امیر طبقہ لاکھوں روپے کا سولر پینل لگا کر بجلی خود پیدا کر لے گا اور اسے نیٹ میٹرنگ سے حکومت کو بھی بیچے گا تو لازمی طور پر حکومت پر بوجھ پڑے گا کیونکہ بجلی استعمال ہو یا نہ ہو اسے بجلی کمپنیوں کو پیسے تو پورے دینے ہیں۔

پاکستان میں حالیہ برسوں کے دوران سولر انرجی کے استعمال کے بڑھتے رجحان کو دیکھا گیا ہے۔

اس بارے میں توانائی کے شعبے کے ماہر ریونیوبل فرسٹ میں پروگرام منیجر مصطفیٰ امجد نے بی بی سی اردو کو بتایا کہ پاکستان میں سولر انرجی ایک نئی پیش رفت ہے جس میں اس وقت زیادہ اضافہ دیکھا گیا جب ملک میں بجلی قیمتوں میں زیادہ اضافہ ہوا۔

انھوں نے کہا ٹیکس کی جو بات کی گئی ہے وہ دراصل میں نیٹ میٹرنگ پر ٹیکس ہے یعنی جب سولر پینل سے بجلی بنا کر اسے حکومت کو بیچا جاتا ہے ۔انھوں نے کہا نیٹ میٹرنگ والے سولر پینل امیر افراد ہی لگا سکتے ہیں کیونکہ اس کی لاگت بہت زیادہ ہے۔

ان کا کہنا تھا کہ ملک میں کتنے افراد سولر پینل استعمال کرتے ہیں اس کے بارے میں فی الحال کوئی سرکاری اعداد و شمار موجود نہیں ہیں۔


Summary: عجیب بات یہ ہے کہ یہ دستک سننے والے بجائے اس پر کان دھرنے کے حلق پھاڑ پھاڑ کر اپنا ہی راگ الاپے جا رہے ہیں۔ عوامی مقبولیت حاصل کرنے کے جھنجھنے بجانے والوں کو آنے والا وقت بخوبی نظر آرہا ہے۔ پڑھیے آمنہ مفتی کا کالم۔

کچھ برس قبل جب میں سری لنکا گئی تو کولمبو کی سڑکوں پر خشک پتوں کی جگہ، گل چین اور بوگن ویلیا کے پھول اڑ رہے تھے۔ سانولے چمکتے چہروں والے سنہالی بودھ، مسلمان اور ہندو کسی خاص تفریق کے بغیر خوش باش پھر رہے تھے۔

اسلم مارکیٹ میں دھڑادھڑ ساڑھیاں فروخت ہو رہی تھیں، جواہرات کی دکانوں پر سونے کے دانت والے خوش مزاج جوہری، مون سٹون اور نیلم آنک رہے تھے۔ نورایلیا کے جنگلوں میں سیتا اور راون کی کہانیاں سناتے سوامی پان چباتے، گھوم رہے تھے اور حضرت آدم کے نام سے منسوب چوٹی کے راستے میں سرمئی ہاتھی کھڑے جھول رہے تھے۔

دار چینی کی خوشبو میں بسا یہ حسین جزیرہ یوں لگتا تھا خدا کے کارخانے سے ابھی ابھی بن کر نکلا ہے۔ ہر شے خوبصورت تھی اور ہوا میں ایک نشہ آور سا سکون تھا۔

یہ وہ دن تھے جب تامل بغاوت دبا دی گئی تھی اور ملک آہستہ آہستہ ترقی کی راہ پر چل رہا تھا۔ قوموں کی زندگی میں ایسے وقت بہت نازک ہوتے ہیں۔ سنہ 2019 کے ایسٹر پر ہونے والے حملوں کے بعد جیسے سری لنکا ایک ڈھلوان پر پھسلنا شروع ہوا اور پھر کہیں نہ رک سکا۔

پاکشے خاندان، جس کے آدھے درجن کے قریب افراد حکومت میں موجود تھے، سوائے بڑھکیں مارنے، مقبول سیاسی فیصلے کرنے اور عوام میں نسلی مذہبی تقسیم کو ہوا دے کر اپنے اقتدار کو طول دینے کے کچھ نہ کر پایا۔

کورونا کے بعد کی دنیا کی معاشی حرکیات کورونا سے پہلے کی دنیا سے مختلف ہیں۔ یہ بات سمجھنے کے لیے جو دماغ چاہیے تھے بدقسمتی سے وہ راجا پاکشے خاندان میں نہ تھے اور نہ ہی وہ کسی اور کو موقع دینے کو تیار تھے۔

تامل باغیوں کو آہنی ہاتھ سے کچلنے کے بعد یہ ہی ہاتھ انھوں نے عوام پر رکھا۔ مسلمان، ہندو اور تامل اقلیتیں زیادہ خوش نہ تھیں، رہی سہی کسر روس اور یوکرین کی جنگ نے پوری کر دی۔ یوں سری لنکا بد ترین معاشی بحران کا شکار ہوا۔

’ڈرامہ کوئین‘ پوڈکاسٹ میں سنیے وہ باتیں جنہیں کسی کے ساتھ بانٹنے نہیں دیا جاتا

قسطیں

مواد پر جائیں

آخری اطلاعات کے مطابق پاکشے خاندان کا ایک فرد ابھی تک اقتدار سے چمٹا بیٹھا ہے۔ جو ہوا ،برا ہوا، سری لنکا کے لوگوں کے حالات جان کر سوائے دکھ کے پاکستان جیسا اپنے حال میں گرفتار ملک کر بھی کیا سکتا ہے؟

حالات ہمارے بھی کچھ اچھے نہیں۔ تیل کی قیمت تو ہمارے لیے بھی بڑھے گی اور پھر ہر ایک شے کی قیمت بڑھے گی۔

آمنہ مفتی کے دیگر کالم پڑھیے

زراعت کے حالات ہمارے ہاں بھی دگر گوں ہیں۔ ماحولیاتی تبدیلی کے باعث، بہار کا موسم ہی غائب ہو گیا، جس کی وجہ سے پھلوں کی پیداوار متاثر ہوئی اور شنید ہے کہ آٹے کا بحران بھی سر پر کھڑا ہے۔

بجلی مہنگی ہے اور مزید مہنگی ہو گی اور معلوم نہیں کہ کب پھر سے لوڈ شیڈنگ شروع ہو جائے۔ پانی کی قلت ہے، دریا سوکھ رہے ہیں،  گلیشیر پگھل رہے ہیں اور درجہ حرارت انسانی برداشت سے اوپر جا رہا ہے۔

ملک کے سیاسی حالات کے باعث، ڈالر کا ریٹ بھی مستحکم نہیں۔ بدحالی دروازے پر دستک دے رہی ہے۔

نئی حکومت کے پاس نہ تو جادو کا چراغ ہے اور نہ ہی یہ وہ دنیا ہے جس میں ہم آج سے تین برس قبل تک رہ رہے تھے۔ جنگ، قدرتی آفات اور وبائیں، یہ تین چیزیں ایسی ہیں کہ ان کے آگے انسانی عقل اور سمجھ بوجھ ہیچ ہے۔

آج ہمارا خطہ ان تینوں کی زد میں ہے۔ یوکرین اور روس کی جنگ ایک نیا افغانستان ثابت ہو گی لیکن اس افغانستان سے ہمیں ڈالر نہیں ملنے والے۔ یہ صرف انسانی المیے کو جنم دے گی۔ افغان جنگ کے انسانی المیے سے ہمیں کچھ خاص دکھ اس لیے نہ پہنچا کہ ہماری جیب گرم تھی۔

ماحولیاتی تبدیلی کہتے کہتے سر پر آ پہنچی ہے۔ شاخوں پر بور جلنے کا تماشا میں اپنی آنکھوں سے دیکھ چکی ہوں، شمالی علاقوں میں گلیشیرز کے پھٹنے کی خبریں بھی سن چکے ہیں اور گرمی کی لہر میں روز بھنتے بھی ہیں۔

کورونا کی پھیلائی معاشی بدحالی رخصت ہوئی ہے نہ ہی کورونا کہیں گیا۔ روز کسی نئے ویرئنٹ کی خبر مل جاتی ہے۔ ایسے میں ملک میں پھیلی سیاسی ابتری کیا رنگ لائے گی، اس کی پیشگوئی بھی کرنے کو کس کا جی چاہتا ہے۔

یہ تو سب کو نظر آ رہا ہے کہ حالات اچھے نہیں مگر کس رخ جائیں گے یہ ابھی کسی کو بھی علم نہیں۔

یوں تو لنکا، گھر کا بھیدی ہی ڈھاتا ہے مگر ہماری لنکا کون ڈھائے گا؟ یہ جاننے والے بھی صرف آنے والے وقت کے منتظر ہیں۔ دیکھیے اس وقت کے دامن میں ہمارے لیے کیا ہوتا ہے۔۔۔ پھول، کانٹے یا فقط، دھول ہی دھول۔


Summary: برطانوی شہری ریٹا رابرٹس قتل ہونے والی ان 22 خواتین میں سے ایک ہیں جن کی شناخت کے لیے یورپ کی پولیس نے اس سال کے آغاز میں باقاعدہ ایک مہم شروع کی تھی۔ شناخت کی اس مہم کو’آپریشن آئیڈینٹیفائی می‘ کا نام دیا گیا۔ وہ 1992 میں اپنے گھر سے بیلجیئم کے لیے روانہ ہوئی تھیں۔

’ہماری بہت ہی محبت کرنے والی، پیاری اور خوش مزاج بہن کو بے دردی سے ہم سے چھین لیا گیا حالانکہ ان خبروں پر کارروائی کرنا  انتہائی مشکل تھا تاہم ریٹا کے ساتھ جو کچھ ہوا اس کو دنیا کے سامنے لانے پر ہم بے انتہا مشکور ہیں۔‘

یہ ساری باتیں انٹرپول کی جانب سے شیئر کیے گئے ریٹا رابرٹس کے خاندان کے افراد کے بیان میں کہی گئی تھیں۔ ریٹا رابرٹس قتل ہونے والی ان 22 خواتین میں سے ایک ہیں جن کی شناخت کے لیے یورپ کی پولیس نے اس سال کے آغاز میں باقاعدہ ایک مہم شروع کی تھی۔ شناخت کی اس مہم کو’آپریشن آئیڈینٹیفائی می‘ کا نام دیا گیا۔

تفتیش کے دوران ان نا قابل شناخت لاشوں کی عمر 15 سے 30 سال کے درمیان پائی گئی۔

برطانوی خاتون ریٹا رابرٹس نے 1992 میں کارڈف میں واقع اپنے گھر سے بیلجیئم کے شہر اینٹورپ تک کا سفر کیا تھا۔ جس کے چار ماہ بعد ان کی نا قابل شناخت تشدد ذدہ لاش ملی تھی۔

یہ مہم پہلی بار اس وقت سامنے آئی جب انٹرپول کی بلیک نوٹسز (سنگین جرائم کے لیے درکار معلومات) کی فہرست سامنے آئی ۔ ان نوٹسز میں نا قابل شناخت لاشوں کے بارے میں معلومات حاصل کی گئیں تھیں۔

واضح رہے کہ اس طرح کے نوٹسز عام طور پر پوری دنیا میں انٹرپول کے پولیس فورسز کے نیٹ ورک میں گردش کرتے ہیں۔

انٹرپول کی ویب سائٹ پر دستیاب اس بلیک نوٹسز کی فہرست میں ان خواتین کے بارے میں تفصیلات موجود ہیں جن میں لاشوں کی ممکنہ شناخت کرنے والی اشیا کی تصاویر سے لے کر بعض کیسز کی تفصیلات بھی ہیں جن میں جدید ٹیکنالوجی کی مدد سے ان  لاشوں کے چہرے  کو قابل شناخت بنانے کی کوشش بھی کی گئی۔

انٹر پول کی ویب سائٹ  پرکیسز کے بارے میں مکمل معلومات بھی شامل کی گئیں۔

ریٹا رابرٹس نے فروری 1992 میں کارڈف میں واقع اپنے گھر سے بیلجیئم کے شہر اینٹورپ تک کا سفر کیا تھا۔ ان کی لاش چار ماہ بعد دریا کے پانی کی رکاوٹ کے لیے لگائے گئے جنگلے کے پاس پڑی ہوئی ملی۔

پولیس کے مطابق ریٹا کو بری طرح تشدد کا نشانہ بنایا گیا تھا۔

ریٹا کے خاندان کے مطابق ’وہ ایک خوبصورت انسان تھیں جنھیں سفر کرنا بے انتہا پسند تھا۔ اس کے ساتھ ساتھ وہ اپنے خاندان سے بے انتہا پیار کرتی تھیں۔‘

’ریٹا کسی بھی محفل میں جان ڈالنے کی صلاحیت سے مالا مال تھیں۔ وہ جہاں بھی جاتیں لوگ ان کے گرویدہ ہو جاتے۔ ہمیں امید ہے کہ اب وہ جہاں کہیں بھی ہیں، ہمیشہ سکون میں رہیں گی۔‘

انٹرپول پولیس سروسز کے سربراہ سٹیفن کاوناگھ نے بی بی سی کو بتایا کہ خاندان کے ایک فرد نے ان کے ٹیٹو سے ان کی شناخت کی جو سبز پتوں کے ساتھ ایک سیاہ پھول اور اس کے نیچے ان کے نام کا مخفف ’R'Nick‘ پر مشتمل تھا۔

انھوں نے کہا، ’ریٹا کے خاندان کے ایک رکن نے بی بی سی کے ذریعے آئیڈینٹی فائی می کی اپیل دیکھی اورانھیں یک دم احساس ہوا کہ ان کے خاندان کے ایک لا پتہ ہو جانے والے فرد کو درحقیقت نقصان نہ پہنچ گیا ہو۔‘

ٹیٹو کو پہچاننے کے بعد خاندان نے بیلجیم میں موجود تفتیش کاروں سے ملاقات کی اور باقاعدہ طور پر ان کی شناخت کی۔انٹرپول پولیس سروسز کے سربراہ سٹیفن کاوناگھ نے اس سارے قصے کو خوفناک تضاد کا مجموعہ قرار دیا۔

’ایک جانب ہمیں فخر ہے کہ ہم رکن ممالک کے ساتھ کام کرنے میں کامیاب رہے ہیں، ہمیں فخر ہے کہ ہم اس غریب خاتون ریٹا کی شناخت کرنے میں کامیاب رہے ہیں، لیکن دوسری طرف ہم اس خاندان کے لیے اس تباہ کن خبر کا وسیلہ بنے جس میں ان کے پیارے کو  بے رحمانہ انداز میں قتل کر کے ہمیشہ کے لیے جدا کر دیا گیا۔‘

بیلجیئم کے حکام اب عوام سے مطالبہ کر رہے ہیں کہ وہ ریٹا رابرٹس یا ان کی موت کے آس پاس کے حالات کے بارے میں کسی بھی معلومات کے ساتھ آگے آئیں۔

پولیس کا کہنا ہے کہ انھیں مئی میں آپریشن آئیڈینٹیفائی می شروع ہونے کے بعد سے اب تک تقریباً 1,250 ایسے پیغامات  موصول ہوئے جن میں نیدرلینڈ، بیلجیم اور جرمنی میں ملنے والی ان 22 خواتین کی لاشوں سے متعلق کچھ نہ کچھ معلومات شیئر کی گئی تھیں۔

ان معلومات میں متاثرین کے ممکنہ نام اور خواتین کے لباس اور زیورات کے بارے میں کچھ نشانیاں بھی شامل ہیں۔

انٹرپول حکام کے مطابق پولیس اب بھی دیگر 21 دیگر لاشوں کی شناخت پر کام کر رہی ہے اور انھیں امید ہے کہ ریٹا رابرٹس کی شناخت صرف شروعات ہے۔

یہ مہم ڈچ پولیس کی طرف سے شروع کی گئی تھی جو ایک ایسی خاتون کی شناخت کے لیے کوشاں تھے جس کی لاش 1999 میں ایمسٹرڈیم کے مضافات میں ایک دریا میں تیرتی ملی تھی۔

اسی طرح کے دیگر کیسز میں 2002 میں جرمنی کے ایک سیلنگ کلب میں ایک خاتون کی لاش ملی جسے قالین میں لپیٹ کر تاروں سے بندھا گیا تھا۔

’ان تمام خواتین کی انفرادی طور پر ایک پہچان تھی، ہر خاتون کا ایک خاندان تھا، دوست احباب تھے۔ ان کے زندگی کے لیے اپنے ارادے اور عزائم تھے اور وہ سب وحشیانہ طور پر مار دی گئیں۔‘

’ہمیں قانون نافذ کرنے والے عالمی اداروں کے طور پر اب ایک موقع ملا ہے کہ ہم ان کی شناخت کرنے کی کوشش کریں اور اسے انجام پر پہنچائیں۔‘


Summary: ابتدائی طور پر ورلڈ کپ میں پاکستان اور انڈیا کا میچ 15 اکتوبر کو احمد آباد میں شیڈول تھا تاہم اسی روز ہندوؤں کے تہوار نوراتری کا پہلا روز ہونے کی وجہ سے اب یہ میچ ایک دن قبل یعنی 14 اکتوبر کو کھیلا جائے گا۔

انٹرنیشنل کرکٹ کونسل نے رواں برس کھیلے جانے والے ورلڈ کپ کے اہم ترین میچوں میں شمار کیے جانے والے پاکستان اور انڈیا کے میچ کے شیڈول میں تبدیلی کا اعلان کر دیا ہے۔

ابتدائی طور پر یہ میچ 15 اکتوبر کو احمد آباد میں شیڈول تھا تاہم اسی روز ہندوؤں کے تہوار نوراتری کا پہلا روز ہونے کی وجہ سے اب یہ میچ ایک دن قبل یعنی 14 اکتوبر کو کھیلا جائے گا۔

انڈیا کے مقامی میڈیا کے مطابق احمد آباد پولیس کو خدشہ تھا کہ انڈیا اور پاکستان کے میچ کے ساتھ نوراتری کے پہلے روز سکیورٹی انتظامات مشکل ہو سکتے ہیں اور اسی سلسلے میں آئی سی سی نے ان خدشات کے حوالے سے پاکستانی بورڈ کو لکھا تھا جن کی رضامندی سے یہ تاریخ تبدیل کی گئی ہے۔

آئی سی سی نے نو اگست کو کل نو میچوں کے دن یا وقت میں تبدیلی کا اعلان کیا ہے۔

پاکستان اور انڈیا کے میچ کے دن میں تبدیلی کی وجہ سے اب دہلی میں انگلینڈ اور افغانستان کا میچ 14 کی بجائے 15 اکتوبر کو ہو گا جبکہ پاکستان کا ہی ایک اور میچ جو 12 اکتوبر کو سری لنکا کے خلاف تھا اب 10 اکتوبر کو منعقد ہو گا۔

آئی سی سی ورلڈ کپ پانچ اکتوبر سے 19 نومبر تک انڈیا میں کھیلا جائے گا۔ روایتی حریف انڈیا اور پاکستان کے درمیان میچ احمد آباد کے نریندر مودی سٹیڈیم میں ہو گا۔

توقع کی جا رہی ہے کہ یہ عالمی کپ کا سب سے زیادہ دیکھا جانے والا میچ ہو گا۔ عالمی کپ کا افتتاحی اور فائنل میچ بھی احمد آباد کے اسی سٹیڈیم میں کھیلے جائے گے جہاں ایک لاکھ سے زیادہ شائقین کی گنجائش موجود ہے۔

ماہرین کے مطابق انڈیا، پاکستان کے درمیان ہونے والے بڑے میچ کو دیکھنے کی مانگ ورلڈ کپ کے افتتاحی میچ اور فائنل سے بھی کئی گنا زیادہ ہے۔

14 اکتوبر کو ممبئی اور دلی سے احمد آباد جانے والی پروازوں کا کرایہ 15 ہزار سے 22 ہزار روپے کے درمیان تک جا پہنچا ہے، جوعام طور پر تین سے چار ہزار روپے ہوتا ہے۔

یہی صورتحال جے پور، کوچین اور بنگلور سے احمد آباد جانے والی پروازوں کی ہے۔ 14 اور 15 اکتوبر کی پروازوں میں کئی گنا اضافہ ہو گیا ہے۔

انڈیا میں ورلڈ کپ ٹرافی کی رونمائی کی تقریب

ٹریول ایجنسی ’ایز مائی ٹرپ‘ کے سربراہ نشانت پٹی نے انڈین میڈیا کو ایک بیان دیا ہے کہ ’جن شہروں میں عالمی کپ کے میچ ہونے والے ہیں، ان کے بارے میں ٹکٹ کی تفصیلات جاننے والوں کی تعداد میں زبردست اضافہ ہوا ہے۔‘

’دلی احمد آباد کی ایک طرف کی پرواز کا اوسط کرایہ تقریباً 5 ہزار روپے ہوتا ہے۔ اس سال اکتوبر میں انڈیگو کی پروازوں کا کرایہ 12 ہزار اور ویستارا کا 22 ہزار روپے تک پہنچ چکا ہے۔‘

ان کا کہنا ہے کہ ’یہ تیزی 100 فیصد سے زیادہ ہے۔ جیسے جیسے میچز قریب آئیں گے مانگ اور سپلائی کی مناسبت میں اس میں مزید اضافہ ہو گا۔‘

ایک اور ٹریول کمپنی کے سربراہ اے کشن موہن کہتے ہیں ستمبر کے اختتام تک دلی سے احمد آباد کی پروازوں کے کرائے میں کئی گنا اضافہ ہو سکتا ہے اور اس کی ایک بہت بڑی وجہ انڈیا پاکستان کا میچ ہے۔

اخبار ٹائمز آف انڈیا کو دیے بیان میں ٹریول ایجنٹ ویریندر شاہ نے کہا کہ ’ابھی تک پانچ اکتوبر کو عالمی کپ کے افتتاحی میچ اور 19 نومبر کے فائنل کے لیے وہ مانگ نہیں جو انڈیا اور پاکستان کے میچ کے لیے نظر آ رہی ہے۔‘

انڈیا اور پاکستان کے درمیان میچ میں شائقین کی غیر معمولی دلچسپی سے احمد آباد میں ہوٹلوں اور گیسٹ ہاؤسز کے کرایوں میں بھی اکتوبر کے مہینے میں زبردست اضافہ ہوا ہے۔

احمد آباد سے موصول ہونے والی بعض خبروں میں بتایا گیا ہے کہ بعض ہوٹلوں کے ایک رات کے کرائے میں پانچ گنا تک اضافہ ہو گیا ہے۔

نشانت کے مطابق ’جب سے میچ کی تاریخوں اور مقام کا باضابطہ طور پر اعلان ہوا ہے تب سے ہوٹلوں کے ایک رات کے کرائے میں پانچ گنا تک اضافہ ہو چکا ہے۔ بعض لگژری ہوٹل ایک رات کے لیے 50 ہزار روپے تک چارج کر رہے ہیں۔‘

خبروں میں بتایا گیا ہے کہ احمد آباد کے میریٹ، ہلٹن اور تاج سکائی لائن لگژری ہوٹل کے سبھی کمرے 15 تاریخ کے لیے بُک  ہو چکے ہیں۔ اور اس تاریخ کے لیے کوئی کمرہ دستیاب نہیں ہے۔ 15 اکتوبر کو کئی ہوٹلوں کے کمروں کا کرایہ 90 ہزار روپے تک پہنچ گیا ہے۔

خبر رساں ایجنسی اے این آئی نے گجرات کے سوراشٹرا چیمبر آف کامرس کے صدر نلن زاویری کے حوالے سے لکھا ہے ’اس میچ کو دیکھنے کے لیے بڑی تعداد میں لوگ بیرونی ممالک سے آئیں گے۔‘

’احمد آباد میں ہوٹلوں میں زیادہ سے زیادہ 132000 لوگوں کی گنجائش ہے۔ اس کا مطلب رسد اور طلب میں کافی فرق ہو گا۔‘

’ڈرامہ کوئین‘ پوڈکاسٹ میں سنیے وہ باتیں جنہیں کسی کے ساتھ بانٹنے نہیں دیا جاتا

قسطیں

مواد پر جائیں

میچ کے اگلے ہی دن ہندوؤں کا ایک بڑا تہوار ’نوراتری‘ بھی ہے جس کے سبب پروازوں کی مانگ میں مزید شدت آ گئی ہے۔

سپورٹس تجزیہ کار جسوندر سدھو کا کہنا ہے کہ کوئی بھی گیم وہ جنون نہیں پیدا کرتی جو انڈیا، پاکستان کرکٹ میچ کرتا ہے۔ ’اس سے پتہ چلتا ہے کہ دونوں ممالک کے لوگ چاہتے ہیں کہ دونوں ٹیمیں کرکٹ کھیلیں لیکن دونوں ممالک ایک دوسرے سے بات تک نہیں کر رہے ہیں۔ یہ ایک بڑی عجیب صورتحال ہے۔ دونوں ٹیمیں ایک دوسرے سے جیتنا چاہتی ہیں لیکن کھیلنے سے ہچکجاتی بھی ہیں۔‘

ان کا کہنا ہے کہ ’دونوں صرف بڑے میچز میں کھیل رہی ہیں۔ یہ میری سمجھ سے باہر ہے کہ انڈیا پاکستان میں کیوں نہیں کھیل سکتا یا پاکستان کی ٹیم انڈیا کیوں نہیں آ سکتی۔ میرے خیال میں انڈیا کی سیاست ایسی ہے کہ انھیں ایسا لگتا ہے کہ اگر ہم پاکستان کے ساتھ کھیلیں گے تو یہ ہمارے لیے ناموافق ہو گا۔‘

جسوندر سدھو کی رائے میں ’انڈیا اور پاکستان کا میچ بہت انٹرٹیننگ ہوتا ہے۔ پوری دنیا اس کا لطف لیتی ہے۔ اس کا امپیکٹ بہت بڑا ہے۔ جب آپ سب کرنے کے لیے تیار ہیں تو باہمی سیریز کھیلنے میں کیا دقت ہے؟‘

فی الحال فلائٹ اور ہوٹل کے کمروں کے ساتھ میچ کے ٹکٹ حاصل کرنا بھی ایک بڑا چیلنج ہے۔ لیکن کرکٹ کے شائقین تمام تر مشکلات سے گزرنے کے لیے تیار ہیں۔


Summary: رخشندہ خٹک نے پاکستان میں سب سے زیادہ معاوضہ لینے والی ماڈل کے طور پر شوبز میں شہرت حاصل کی۔ پاکستانی صحافی رولنڈ بورجیس کا کہنا ہے کہ جب وہ کہیں داخل ہوتیں تو مرد کَن اَنکھیوں سے انھیں دیکھتے اور خواتین ان کے لباس اور انداز کا جائزہ لے رہی  ہوتیں۔ وہ ساڑھی باندھتیں تو خواتین میں ویسا ہی ٹرینڈ چل پڑتا۔

رخشندہ خٹک اپنے شوہر حسین جویری کے ساتھ

’ہاتھ کھڑا کریں اگر بی بی سی نے کسی سے اس کی ماں کے بارے میں کچھ  جاننے کے لیے رابطہ کیا ہو۔۔۔‘ 52 سالہ  کینیڈین اداکار اور ہدایتکار چنگیز جویری اپنی اس پوسٹ کے ساتھ یہ لکھتے ہوئے مجھے وہ بچے لگے جسے اپنی والدہ کی یادوں پر فخر ہے، جنھیں دوسروں کے ساتھ  بانٹنے میں اسے ویسی ہی آسودگی ملتی ہے جیسی ان کی زندگی میں ان کی آغوش میں ملتی ہو گی۔

چنگیز جویری کی والدہ رخشندہ خٹک نے 1960 کی دہائی کے اواخر سے لگ بھگ 20 سال تک پاکستان میں ہر بڑے برانڈ کی مصنوعات کی تشہیر کی۔

کہیں پینٹ ان کے ذریعے بِک رہا ہے، کہیں کوئی مشروب۔ کہیں ان کے چمکتے دانت کسی ٹوتھ پیسٹ کی فروخت کا باعث ہیں تو کہیں ان کی تابناک مسکراہٹ کسی پنج تارا ہوٹل کی نمائندگی کر رہی ہے۔

اخبار، میگزین، ٹیلی وژن، ہر جگہ لیکن کامیابی کا یہ سفر تھا البتہ مشکل۔

خٹک والد اور برمی والدہ سے ملی خوبصورت اور بلند قامت لیے رخشندہ نے جب کام شروع کیا تب پاکستان میں ایک  ’ٹاپ ماڈل‘ کے ایک شوٹ کا معاوضہ تقریباً 1000 روپے تھا (اس وقت اسے کافی زیادہ سمجھا جاتا تھا) جب کہ انھیں صرف 300 روپے ملتے۔ (تب ایک امریکی ڈالرپونے پانچ روپے کا تھا)

کراچی میں وکٹوریا روڈ (اب عبداللہ ہارون روڈ) پر کاروبارکرتے پاکستانی جیولر حسین جویری، جن سے رخشندہ کی شادی ہونے والی تھی ایک روز ان کے سیٹ پر چلے گئے۔

چنگیز جویری کے مطابق انھوں نے رخشندہ کی محنت دیکھی اور اس کے مقابلے میں کم معاوضہ تو انھوں نے ڈائریکٹر سے اسے بڑھانے  کا مطالبہ کیا۔

’کتنا ؟‘ ڈائریکٹر نے  پوچھا۔

حسین جویری نے جواب دیا کہ ’دس گنا۔۔‘

وہ تب تک اشتہاروں کی ضرورت بن چکی تھیں، سو ایسا ہی ہوا۔ رخشندہ  خٹک نے پاکستان میں سب سے زیادہ معاوضہ لینے والی ماڈل کے طور پر شوبز میں شہرت حاصل کی۔

رخشندہ  خٹک نے پاکستان میں سب سے زیادہ معاوضہ لینے والی ماڈل کے طور پر شہرت حاصل کی

مگر رخشندہ صرف چہرہ نہیں تھیں۔ انھوں نے سنہ 1965 میں سینٹ میری، راولپنڈی سے سینیئر کیمبرج پاس کیا۔ انھیں زبانیں سیکھنے کا شوق تھا۔ وہ فارسی، پشتو، اردو، انگریزی، پنجابی اور جرمن جانتی تھیں۔

چنگیز کے مطابق انھیں پڑھنے کا بہت شوق تھا، خاص طور پر اگاتھا کرسٹی کو۔ کئی بار رات رات بھر جاگ کر ان کا ناول یا کوئی کتاب ختم کرتیں۔

بورجیس نے سنہ 1969 میں رخشندہ کے ایک انٹرویو میں لکھا کہ ’اگرچہ رخشی (جیسا کہ انھیں ان کے کچھ دوست جانتے ہیں) نے ڈیزائننگ یا  گھریلو سجاوٹ کی کوئی تعلیم حاصل نہیں کی لیکن وہ اپنے کپڑے خود ڈیزائن کرتی ہیں اور کچھ کی خود سلائی کرتی ہیں۔ گھر کو پیشہ ورانہ طور سے سجایا ہے۔ اور چاہے برمی ہو یا پاکستانی  بہت ہی لذیذ پکوان بناتی ہیں۔‘

’ایوننگ سٹار‘ کے لیے جی ڈی غوری کے سنہ 1970 میں ایک انٹرویو میں ’ایک ٹام بوائے کی طرح بڑی ہونے والی‘ رخشندہ کا کہنا تھا کہ ’میں اپنی ماں سے سب سے زیادہ پیار کرتی ہوں۔ انھوں نے مجھے گھر پر قرآن پڑھایا۔‘

’تیراکی کا شوق ہے۔ میں پینٹ بھی کرتی ہوں۔ کبھی کبھی میں گھنٹوں اس میں مصروف رہتی ہوں۔ مجھے رقص کا بھی شوق ہے۔ خود کو متحرک اور چست رکھنے کے لیے یہ ایک اچھی ورزش ہے۔‘

رخشندہ کو زبانیں سیکھنے کا شوق تھا اور وہ فارسی، پشتو، اردو، انگریزی ، پنجابی اور جرمن جانتی تھیں

1970 ہی میں رخشندہ اور حسین کی شادی ہوئی۔ انگریزی جریدے ہیرالڈ نے تب لکھا تھا کہ رخشندہ  کے لیے گھریلو زندگی ایسے ہی تھی، جیسے بطخ کے لیے پانی۔

ان کا کہنا تھا کہ ’مجھے نہیں لگتا کہ یہ بالکل سست ہے، ہر روز کچھ نہ کچھ دلچسپ ہوتا ہے۔‘

’میں اور حسین جب بھی ممکن ہو شکار کے لیے جاتے ہیں۔  ہمارے پاس 60 لو برڈز، کافی تعداد میں گولڈ فش ہیں اور ظاہر ہے، مرغیاں بھی پالی ہوئی ہیں۔‘

’مرغیاں پالنے کا شوق حسین کو ہے جو کسان بننا چاہتے تھے مگر والد کے اصرار پر خاندانی کاروبار کی جانب آ گئے۔‘ مگر چنگیز کا کہنا ہے کہ وہ کاشت کاری بھی کرتے جس کے لیے انھوں نے ملازم رکھے ہوئے تھے۔

چنگیز جویری بچپن میں اپنی والدہ رخشندہ خٹک کے ساتھ

چنگیز کے مطابق پاکستان کے صفِ اوّل کے فوٹو گرافر (مصطفیٰ فارابی) ٹپو جویری کے والد حسن جویری ان کے تایا تھے اور کینیڈا میں مقیم  یوسف جویری ان کے چچا ہیں۔

کراچی میں پیدا ہونے والے چنگیز نے مجھے بتایا کہ ’والد میری والدہ کے لیے انتہائی عمدہ زیورات بناتے تھے۔پاکستان میں وہ ہمیشہ یا تو پارٹیوں کے مہمان ہوتے یا میزبان۔ اکثر مہمان معززین کی بیویاں اس زیور پر تبصرہ کرتیں جو ماں نے پہن رکھا ہوتا تو والد اسے وہیں انھیں بیچ دیتے۔ ماں کو یہ اچھا نہ لگتا مگر والد کہتے کہ فکر نہ کرو، میں تمھیں اس سے بھی اچھا بنا دوں گا اور ایسا ہی ہوتا۔‘

چنگیز نے مزید بتایا کہ ’ہفتے میں کم از کم تین بار تو وہ باہر جاتے لیکن والد اور میرے لیے کھانا پکا کر ماں اپنی محبت کا اظہار کرتیں۔‘

’چائنیز اور بغیر مسالوں کے کھانے والد کے لیے بناتیں۔ کینیڈا میں ان کے مسالے دار کھانوں کی کئی ترکیبیں اب بھی یہاں کیلگری میں کئی ریستورانوں پر استعمال ہو رہی ہیں۔‘

بورجیس کے مطابق وہ کراٹے میں بلیک بیلٹ حاصل کرنے والی پہلی اور جیو جِتسو میں بلیک بیلٹ لینے والی دوسری پاکستانی خاتون تھیں۔

انھوں نے سنہ 1971 میں ’آپریشن کراچی، جین بانڈ 008‘ کے نام سے ایکشن سے بھرپور ایک فیچر فلم میں اپنے سٹنٹ خود کیے۔

طارق عزیز خان اپنی کتاب ’فیکا‘ میں لکھتے ہیں کہ یہ بلیک اینڈ وائٹ فلم پاکستان اور ایران کی مشترکہ پیشکش تھی۔

’اس فلم میں جیمز بانڈ کی جگہ جین بانڈ کا کردار متعارف کروایا گیا جس کا کوڈ نام 008 تھا۔ یہ کردار اس زمانے کی مشہور پاکستانی سپر ماڈل رخشندہ خٹک نے ادا کیا تھا۔ فلم کے ہیرو اور بدایت کار رضا فاضلی ایران سے تھے۔‘

رخشندہ خٹک کراٹے میں بلیک بیلٹ حاصل کرنے والی پہلی اور جیو جِتسو میں بلیک بیلٹ لینے والی دوسری پاکستانی خاتون تھیں

’فلم کے دیگر فنکاروں میں ترانہ، ساقی، کمال ایرانی، شرافت پاشا، شاہین ظہور انصاری اور نگو نمایاں تھے۔ فلم کی کہانی ایک برطانوی لیڈی ایجنٹ (رخشنده) کے گرد گھومتی ہے جو ایک قتل کی تفتیش کے لیے کراچی آتی ہے۔ یہاں اس کی ملاقات ایک ٹیکسی ڈرائیور (رضا فاضلی) سے ہوتی ہے۔ فلم میں ساقی ایک انڈر ورلڈ گینگ لیڈر ہیں جو جین بونڈ کو ختم کرنا چاہتا ہے۔ پوری فلم میں جین بونڈ اور ساقی کا گینگ ایک دوسرے کے خلاف ایکشن میں دکھائی دیتے ہیں۔‘

فلم میں صہبا اختر کا لکھا ہوا یہ گیت احمد رشدی کی آواز میں بڑا مقبول ہوا تھا ’اک اڑن کھٹولا آئے گا، اک لال پری کو لائے گا، کیا نام بتاؤں اس کا، کہ ایا یویو۔۔۔‘

یہ اس دور کی پہلی پاکستانی فلم تھی جسے ایران میں فارسی اور بیرونی دنیا میں انگریزی میں ڈب کر کے دکھایا گیا۔

سنہ 2012 سے لاس اینجلس اور کینیڈا میں پیشہ ور اداکار کے طور پر کام  کرتے چنگیز کا کہنا تھا کہ ’جین بانڈ فلم  کے وقت ماں کی عمر بہت کم  تھی۔اور شاید انھوں نے اسے اسی طرح  لیا جیسے ایک ماڈل  لیتی کہ آپ کو اس بات کا بہت خیال ہو کہ آپ کیسی نظر آتی ہیں۔‘

چنگیز نے خود بھی پاکستان میں رہتے ہوئے پانچ سال کی عمر ہی میں ایکٹنگ اور ماڈلنگ شروع کر دی تھی۔

تب کمپنیاں کیلنڈر چھاپتی تھیں۔ وہ ایک کمپنی کے 1978 کے کیلنڈر کا چہرہ بنے۔ ظاہر ہے اس کی تیاری اس سے پچھلے سال ہوئی ہو گی جب پاکستان میں جنرل ضیا الحق نے فوجی انقلاب کے بعد حکومت سنبھالی۔

کینیڈا منتقلی کے وقت رخشندہ خٹک کل وقتی ماڈلنگ سے کنارہ کش ہو گئی تھیں لیکن جب وہ پاکستان جاتیں تو کوئی نہ کوئی کام ان کا منتظر ہوتا

چنگیز نے بتایا کہ ’ہم نے 1978 میں جون کے آخر میں پاکستان چھوڑ دیا۔ اس لیے کہ ضیا اقتدار میں آ چکے تھے۔ (ان کے ہاتھوں معزول ہوئے وزیراعظم  ذوالفقارعلی بھٹو) میرے والد کے بہت اچھے دوست تھے۔ 1980 میں کینیڈا آنے سے پہلے ہم کچھ عرصہ لندن میں رہے۔‘

'کینیڈا میں آباد ہونا مشکل تھا، خاص طور پر ماں کے لیے۔ انھیں پاکستان اور خاص طور پر کراچی کی روشنیوں اور رونق بھری نائٹ لائف بہت یاد آتی۔ والد تو کسی بھی ماحول میں خود کو ڈھال لیتے۔ جب میں بچپن میں تھا تو دونوں والدین نے بہت کام کیا۔ انھیں فیئر مونٹ بی سی میں اپنے کیبن میں وقت گزارنا بھی اچھا لگتا۔‘

’والد نے جلد ہی فیصلہ کرلیا کہ وہ کینیڈا میں زیورات نہیں بیچ سکتے، اس لیے ہم نے پراپرٹی مینجمینٹ کمپنی شروع کی۔ ان ابتدائی برسوں میں ماں کپڑوں کا بوتیک چلاتے فیشن سے اپنی محبت کو اچھے استعمال میں لا رہی تھیں۔‘

’بعد کے برسوں میں والدہ نے سدرن البرٹا انسٹیٹیوٹ آف ٹیکنالوجی میں تعلیم حاصل کی اور کھانا پکانے اور بیکنگ میں اعزاز پایا۔ انھیں طالب علم ہونا اچھا لگتا اور انھوں نے سیکھنا کبھی نہیں چھوڑا۔‘

1983 میں جویری خاندان کینیڈین شہری بن گیا۔

1970 میں رخشندہ اور حسین جویری کی شادی ہوئی

چنگیز کا کہنا تھا کہ ’ہم نے اپنا ویڈیو سٹور کھولا، جو 20 سال سے زیادہ عرصہ چلا۔ یہی سٹور ایک شام ایک شخص  لوٹنے آ گیا۔‘

’میں اور میرے والد کہیں گئے ہوئے تھے۔ میری ماں سٹور پر اکیلی تھیں۔ جب وہ آدمی کاؤنٹر کے پاس آیا تو میری ماں کے پاس اتنا وقت تھا کہ وہ یہ سوچیں کہ اسے پیسے دینا ہیں یا اسے مار بھگانا ہے۔ انھوں نے مار بھگانے کا انتخاب کیا۔‘

’ایک ہاتھ سے اس کی کلائی قابو کرتے ہوئے، دوسرے ہاتھ اور لاتوں سے اس کی پٹائی کرنے لگیں۔ تھوڑی  ہی دیر میں چاقو اس کے ہاتھ سے گر گیا اور اس نے دکان سے باہر نکلنے کی کوشش کی۔ ماں گلی میں اس کا پیچھا کرتی رہیں اور وہاں اکٹھے ہونے والے لوگوں کے سامنے اسے مارتی رہیں۔‘

’والد اور مجھے ان پر بہت فخر تھا۔ خوشی تھی کہ انھیں کوئی چوٹ نہیں آئی اور اس شخص نے سٹور سے باہر پٹائی کے الزامات نہیں لگائے۔ (قانون کے مطابق سٹور سے باہر اسے مارا پیٹا نہیں جا سکتا تھا)۔

کینیڈا منتقلی کے وقت رخشندہ خٹک کل وقتی ماڈلنگ سے کنارہ کش ہو گئی تھیں لیکن اکثر شاید 30 برسوں میں 20 بار، جب وہ پاکستان جاتیں تو کوئی نہ کوئی کام ان کا منتظر ہوتا۔ وہ جب بھی جاتیں تو لامحالہ اخبارات میں ان پر مضمون چھپتے۔

رخشندہ خٹک کی فلم کا ایک سین

شاعر اور صحافی کلیم عمر نے سنہ 1986 میں اپنے مضمون ’دی کراٹے گرل از بیک‘ میں لکھا کہ ’محترمہ خٹک حقیقت میں آئی ہیں لیکن گذشتہ ہفتے کراچی واپسی کے بعد سے محترمہ خٹک نے کم و بیش  لو پروفائل رکھا ہوا ہے، جو ان کے لیے بالکل آسان نہیں۔ ہم یہ کہہ کر بہت خوش ہیں کہ ویلکم ہوم، رخشندہ۔‘

رخشندہ خٹک کی وفات ان کی 62ویں سالگرہ کے دس روز بعد 17 دسمبر 2011 کو کیلگری میں ہوا۔

بورجیس نے لکھا کہ ’ان کے اس دنیا سے جانے پر مجھ  جیسے پرستار اس میراث کا جشن مناتے ہیں جو انھوں نے چھوڑی۔ اس میں کوئی شک نہیں کہ رخشندہ خٹک پاکستان کی پہلی سپر ماڈل تھیں۔‘

چنگیز نے شہر کے ارد گرد کچھ میورل ڈیزائن کیے اور بنائے ہیں، سب سے بڑا چائنا ٹاؤن کی 100ویں سالگرہ کے  جشن کے موقع پر بنایا گیا جو 67 فٹ لمبا میورل ہے۔

وہ کہتے ہیں کہ ’حال ہی میں نہ صرف میری ماں بلکہ اس دور کی دوسری خواتین کا کام بھی لوگوں کے لیے مشعلِ راہ بنا ہے۔ ان لوگوں کے کاموں پر روشنی ڈالنا آج کے کسی بھی نوجوان کو راہ دکھائے تو ماں کو اچھا لگے گا۔‘

ان کا کہنا ہے کہ ’ہم نے ابھی سدرن البرٹا انسٹیٹیوٹ آف ٹیکنالوجی میں فلم اور ٹیلی ویژن پروگرام کے ذریعے ان کے نام سے ایک برسری شروع کی ہے۔ اس سے اگلی نسل کو اپنا راستہ خود بنانے میں مدد ملے گی۔‘

چنگیز نے بات سمیٹتے ہوئے کہا کہ ’جب ان کا انتقال ہوا تو مجھے ان کے ہاتھوں کی طرف دیکھنا یاد ہے، جن میں کئی برسوں تک مارشل آرٹس کرنے اور کھانا پکانے کی وجہ سے درد ہوتا تھا۔ میں نے ان ہاتھوں کو دیکھا اور سوچا کہ ان ہاتھوں نے میری حفاظت  کرنے اور مجھے محبت دینے کی پوری کوشش کی۔‘


Summary: افغانستان کی ٹیم انڈیا میں جاری رواں ورلڈ کپ میں پے در پے کامیابیاں حاصل کر رہی ہے اور اس ٹیم کو ملکی ٹیم کے بعد بظاہر سب سے زیادہ حمایت حاصل ہے۔

افغان ٹیم نے پہلے دفاعی چیمپیئن انگلینڈ کو شکست دے کر ایک بڑا اپ سیٹ کیا اور پھر اس نے پاکستان کو شکست دے کر ایک نئی تاریخ رقم کی لیکن گذشتہ شب پونے میں جب اس نے سری لنکا کی ٹیم کو باآسانی سات وکٹوں سے شکست دی تو مبصرین نے کہا کہ افغان ٹیم کی جیت کو اب ’اپ سیٹ‘ نہیں کہا جاسکتا بلکہ یہ ایک مستقل قوت کے طور پر کرکٹ کے افق پر ابھری ہے۔

بہر حال یہاں سوال یہ ہے کہ انڈیا میں کرکٹ شائقین اپنے ملک کی ٹیم کے بعد اگر کسی ٹیم کی حمایت کر رہے ہیں تو وہ افغانستان ہے۔ بات صرف شائقین تک محدود نہیں ہے بلکہ عرفان پٹھان اور ہربھجن سنگھ جیسے معروف کھلاڑی اور کمنٹیٹر بھی افغان ٹیم کی جیت کی خوشی میں رقص کر رہے ہیں۔

سوشل میڈیا پر افغانستان کے باشندے اور افغان ٹیم کے اراکین انڈینز کی حمایت کی تعریف اور ان کا شکریہ ادا کر رہے ہیں۔

ایسے میں سوال یہ اٹھتا ہے کہ آخر افغانستان کی کرکٹ ٹیم کو انڈیا میں اس قدر کیوں پسند کیا جا رہا ہے؟ یہاں تک کہ انڈیا کو اس کو دوسرا گھر بھی کہا جا رہا ہے۔

ہم نے یہ سوال کینیڈا میں مقیم سپورٹس جرنسلٹ معین الدین حمید سے کیا جنھوں نے پاکستانی کرکٹر اور سابق کپتان سلیم ملک پر ایک کتاب تصنیف کی ہے اور کرکٹ پر گہری نظر رکھتے ہیں۔

معین الدین حمید نے بی بی سی سے ٹیلیفون پر بات کرتے ہوئے کہا کہ اس کی تاریخی اور سیاسی وجوہات ہیں۔ اگرچہ افغانستان انڈیا کا براہ راست پڑوسی نہیں ہے لیکن پھر بھی دونوں کا تاریخی تعلق رہا ہے اور پاکستان کے مقابلے افغانستان میں انڈیا کو زیادہ پسند کیا جاتا ہے۔ اور یہی صورت حال اب انڈیا میں بھی ہے۔

انھوں نے کہا کہ ’اگرچہ پاکستان نے افغانستان کی ہر موقع پر مدد کی ہے اور اس کے لاکھوں پناہ گزینوں کو اپنے یہاں پناہ دی ہے یہاں تک کہ ان کی ٹیم کو تیار کرنے میں بھی کلیدی کردار ادا کیا ہے لیکن پاکستان کے عوام میں یہ احساس پایا جاتا ہے کہ اگر بات انڈیا اور پاکستان کی ہو تو افغانستان کے لوگ روایتی طور پر انڈیا کی حمایت کرتے نظر آتے ہیں۔‘

انھوں نے مزید کہا کہ ’اگر سپورٹس کی بات کی جائے تو پاکستان کے کھلاڑیوں نے تو انھیں بیٹ پکڑنا سکھایا ہے۔ کبیر خان، راشد لطیف، انضمام الحق، عمر گل وغیرہ نے ان کی تربیت میں بڑھ چڑھ کر حصہ لیا ہے۔ وہ وہاں جا کر ان کی کوچنگ کیا کرتے تھے۔‘

اگرچہ راشد لطیف اور انضمام کو پشتو زبان نہیں آتی لیکن باقی کھلاڑی جو خیبرپختونخوا سے آتے ہیں وہ انھیں ان کی زبان میں تربیت دے رہے تھے۔ جبکہ راشد خان جیسے کچھ افغان کھلاڑی اگرچہ افغانستان میں پیدا ہوئے ہیں لیکن جب وہ بے وطن ہو کر پاکستان آئے تو انھوں نے پاکستان میں ہی کرکٹ سیکھی اور سکول اور کالج کی تعلیم حاصل کی۔

بہر حال ان کا یہ کہنا تھا کہ عقیدے کی یکسانیت کے باوجود پاکستان کے بجائے ان کا انڈیا کی طرف جھکاؤ ناقابل فہم ہے۔

دوسری جانب افغانستان پر امریکہ کے قبضے کے بعد افغانستان میں انڈیا نے ترقیاتی پروگراموں میں اربوں ڈالر کی سرمایہ کاری کر رکھی ہے۔ اور سنہ 2021 کے وسط میں افغانستان میں طالبان کی واپسی کے بعد سے افغان ٹیم کو انڈیا نے پناہ دے رکھی ہے اور بہت سے مبصرین کے خیال میں انڈیا افغانستان کی ٹیم کا ’دوسرا گھر‘ ہے۔

کرکٹ صحافی آدیش کمار نے بی بی سی سے فون پر بات کرتے ہوئے کہا کہ ’اس میں کوئی شک نہیں کہ پاکستان کے کھلاڑیوں نے افغانستان ٹیم کو کھڑا کیا لیکن جب ان کی جانب سے حمایت ختم ہو گئی تو انڈیا نے ہاتھ بڑھایا اور افغان کھلاڑیوں کی تربیت کی۔ بی سی سی آئی نے دہلی کے پاس نوئیڈا میں اور دہرہ دون میں انھیں تربیت فراہم کی۔‘

انھوں نے مزید کہا کہ ’دونوں ممالک کے پرانے رشتے بھی اس معاملے میں اہم ہیں۔ اب جبکہ پاکستان کے خلاف انڈیا کے میچز صرف آئی سی سی ٹورنامنٹ تک محدود ہو گئے ہیں تو افغانستان کی ٹیم انڈیا میں اہمیت حاصل کر گئی ہے۔‘

’سیاسی وجوہات کی بنا پر آئی پی ایل میں پاکستانی کھلاڑی نہیں ہیں جبکہ افغانستان کے کھلاڑی یہاں نظر آتے ہیں اور اسی وجہ سے نئے کرکٹ شائقین میں ان سے ایک طرح کی انسیت بھی ہے۔ لیکن حالیہ ورلڈ کپ میں انھوں نے جس کارکردگی کا مظاہرہ کیا ہے اس سے یہ لگتا ہے کہ اب زیادہ افغان کھلاڑی آئی پی ایل میں نظر آئيں گے۔‘

بی سی سی آئی کی حمایت کے ساتھ افغان ٹیم کو جو کمپنی سپانسر کر رہی ہے وہ انڈین کمپنی امول ہے۔ فی الحال ان کی ٹیم کے مینٹور انڈین کرکٹر اجے جڈیجہ ہیں اور افغان ٹیم کے ساتھ انھیں دیکھا جانا بھی انڈینز کے لیے قابل قدر بات ہے۔

اس حوالے سے سوشل میڈیا پر بھی بات ہو رہی ہے۔

عرفہ فیروز ذکی نامی صارف نے لکھا کہ ’افغان کھلاڑیوں نے کرکٹ پاکستان میں سیکھی لیکن حیرت کی بات ہے کہ ہمیشہ انڈیا کو اپنا دوسرا گھر بتایا۔ افغان نے ہمیشہ پاکستان کے خلاف انڈیا کی حمایت کی ہے۔۔۔‘

دی کیپلائی نامی ایک صارف نے اسی بات کی جانب اشارہ کرتے ہوئے ایکس (سابقہ ٹوئٹر) پر لکھا کہ ’میں جانتا ہوں کہ بی سی سی آئی (انڈین کرکٹ بورڈ) بہت سی چیزوں کا قصوروار ہے لیکن ایک چیز جس کے لیے وہ کریڈٹ کے مستحق ہیں وہ افغان کرکٹ ٹیم کو ان کی غیر متزلزل حمایت ہے۔

’انھیں بین الاقوامی میچوں کی میزبانی کے لیے ایک سٹیڈیم دینا، جب ان کے پاس کوئی نہیں تھا اس صورت حال میں تربیتی سہولیات تک رسائی دینا اور کوچنگ اقدامات کے ذریعے افغان کھلاڑیوں اور کوچز کی مدد کرنا، افغان کرکٹ کی ترقی میں بی سی سی آئی کا بڑا ہاتھ ہے۔‘

انھوں نے مزید لکھا کہ ’آج، کرکٹ کی دنیا میں ان کا تیزی سے ترقی کے زینے چڑھنا ہم سب کے لیے خوشی کا باعث ہے۔ لیکن اگر بی سی سی آئی نہ ہوتا تو ان کا سفر کچھ زیادہ ہی مشکل ہوتا۔‘

بہت سے صارفین نے ان کی بات سے اتفاق کیا ہے۔ انوپما سنگھ نامی ایک صارف نے لکھا کہ ’یہ بالکل درست ہے اور انڈیا میں افغانستان ٹیم کو جو تعاون ملا ہے وہ الگ ہی سطح پر ہے اور اس کے لیے تمام کھلاڑی شکرگزار ہیں۔ ہم انھیں کئی گنا ترقی کرتا دیکھنا چاہتے ہیں۔‘

وازمہ سائل نامی ایک صارف نے لکھا کہ ’سلام افغانستان اور انڈیا۔ ورلڈ کپ میچز جیتنے کی خوشی کچھ الگ ہی تھی مگر انڈین دوستوں کی حمایت سے یہ خوشی دگنی ہو گئی ہے۔ شکریہ انڈیا آپ کا افغان ٹیم کی خوشی میں شامل ہونے کے لیے اور عرفان پٹھان کے لیے خصوصی شکریہ ان کے ڈانس کے لیے جس نے ہم لوگوں کا دل جیت لیا۔ انڈیا افغان دوستی زندہ باد۔‘

جبکہ صحافی نذرانہ یوسفزئی نے لکھا کہ ’افغانستان کی ٹیم طالبان حکومت کی صفر حمایت کے ساتھ کھیل رہی ہے اور اس نے اب تک اتنا کچھ حاصل کیا ہے۔ یہ عالمی سطح کے کھیل کا مظاہرہ ہے۔ ان کو دیکھنا کتنا اچھا تھا۔ افغانوں کو مسکراتا دیکھ کر بہت خوش ہوں۔‘

بہر حال عرفان پٹھان کے جشن اور ڈانس پر جہاں افغانستان کے کھلاڑیوں اور مداحوں سے ان کی تحسین کی جا رہی ہے وہیں پاکستان کے مداح ان سے خوش نہیں ہیں۔

افغان کرکٹر محمد مجیب نے عرفان پٹھان کے جشن اور حمایت کا شکریہ ادا کیا ہے جبکہ عبید معظم نامی ایک صارف نے افغانستانی ٹیم کے کھلاڑیوں کی میدان میں نماز ادا کرنے والی ایک ویڈیو ڈال کر لکھا کہ ’افغانستان ٹیم کرکٹ گراؤنڈ پر نماز ادا کر رہی ہے۔ عرفان بھائی صرف ناچتے گاتے ہو یا کبھی افغان ٹیم کے ساتھ نماز بھی پڑھوگے؟‘

فضل افغان نامی ایک صارف نے لکھا کہ پڑوسی ہماری شکست پر رقص کرنا چاہتے تھے لیکن ہمارے بھائی ہماری جیت پر رقص کر رہے ہیں۔ ان کے خواب بس خواب ہی رہے۔ شکریہ عرفان بھائی اور سارے انڈین ساتھیوں۔‘

موسکا سنگر نیازی نامی صارف نے لکھا کہ ’افغان قوم کے لیے محبت اور حمایت کا اظہار کرنے کے لیے آپ کا شکریہ عرفان پٹھان اور ہربھجن سنگھ۔ آپ کا رقص ہمارے پڑوسی کے لیے ’جوہری‘ دھماکہ ہے۔‘

افغانستان کے سوشل میڈیا صارفین کی ٹویٹس دیکھ کر یہ واضح ہوتا ہے کہ وہ پاکستان کو اپنا حریف مانتے ہیں اور ان کی ساری مسابقت پڑوسی ملک پاکستان سے ہے۔

صحافی معین الدین حمید نے کہا کہ افغانستانیوں کا انڈیا کی حمایت کرنا ان کی سمجھ سے باہر ہے۔

انھوں نے کہا کہ ’افغانستان سے پاکستان کی سرحد ملتی ہے اور انھیں راستہ بھی پاکستان ہی فراہم کرتا ہے تو ان کی تجارت چلتی ہے کیونکہ ان کے پاس بندرگاہ بھی نہیں ہے، پھر بھی جس طرح سے متحدہ عرب امارات میں افغان کھلاڑیوں نے پاکستانی کھلاڑی کے ساتھ تصادم کیا تھا وہ ناقابل یقین تھا۔ پاکستان میں یہ تاثر پایا جاتا ہے کہ افغانستان احسان فراموش رہا ہے۔‘

بہت سے لوگوں کا خیال ہے کہ انڈیا میں پاکستان کے خلاف کسی بھی ٹیم کی حمایت دیکھنے میں آئی اور انڈینز میں یہ تبدیلی سنہ 2014 میں مودی حکومت کے بعد واضح طور پر دیکھی جا رہی ہے۔

عوام کو افغانستان یا بنگلہ دیش کے کھلاڑیوں کے نماز پڑھنے اور اپنے ملک کا پرچم لہرانے پر کوئی اعتراض نہیں ہے جبکہ پاکستان کے معاملے میں نہ عوام اور نہ ہی انتظامیہ کو ایسا پسند ہے جس کی ایک جھلک پاکستان اور افغانستان کے میچ کے دوران ایک پاکستانی شہری کے پاکستانی پرچم کے ساتھ سٹیڈیم میں پولیس کانسٹیبل سے مباحثے کے دوران ملتی ہے۔

انڈیا کی اہم یونیورسٹی جے این یو میں فارسی کے پروفیسر اور افغان امور کے ماہر محمد مظہرا الحق نے اس سے قبل بی بی سی سے بات کرتے ہوئے کہا تھا کہ 'آج انڈیا کی افغانستان سے تجارت پہلے سے کہیں زیادہ ہے۔'

انھوں نے کہا کہ طالبان حکومت کے آنے کے بعد اگرچہ سفارتی تعلقات ظاہری طور پر نظر نہیں آتے لیکن ٹیکنیکل سسٹینس کے طور پر انڈیا کی وہاں موجودگی کافی مضبوط ہے۔

انڈیا نے افغانستان میں بہت سے پراجیکٹ شروع کر رکھے ہیں اور اس نے تقریباً تین ارب امریکی ڈالر کی سرمایہ کاری بھی کر رکھی ہے۔


پاکستان میں کرنسی کی اوپن مارکیٹ میں گذشتہ تین دن سے ڈالر کی قیمت میں مسلسل کمی ریکارڈ کی گئی اور منگل اور بدھ کے روز ڈالر کی قیمت میں بیس روپے کی کمی ہوئی۔

واضح رہے کہ پاکستان میں اوپن مارکیٹ میں ڈالر کی قیمت میں نگران حکومت کے قیام کے بعد تسلسل سے اضافہ دیکھا گیا اور ڈالر کا سرکاری ریٹ گذشتہ ہفتے کے اختتام پر 305 روپے پر پہنچا تو اوپن مارکیٹ میں ڈالر کا ریٹ 330 روپے کی سطح عبور کر گیا۔

تاہم موجودہ ہفتے کے آغاز سے ڈالر کے اوپن مارکیٹ ریٹ میں کمی آنا شروع ہوئی اور دو روز میں اس کی قیمت میں بیس روپے کمی کے بعد اب یہ 312 روپے کی سطح تک گر گئی۔

دوسری جانب انٹر بینک میں ڈالر کی قیمت میں  زیادہ اتار چڑھاؤ نہیں دیکھا گیا اور بدھ کے روز اس کی قیمت میں 12 پیسے کی معمولی کمی ریکارڈ کی گئی جس کے بعد ڈالر کی قیمت 306.98 روپے کی سطح پر آ گئی۔

اوپن مارکیٹ میں ڈالر کی قیمت میں ہونے والی بڑی کمی اس وقت سامنے آئی جب گذشتہ ہفتے کے اختتام پر ملک کے آرمی چیف نے کراچی اور لاہور میں کاروباری افراد سے ملاقات کی جہاں معیشت کی بحالی کے مختلف اقدامات کے علاوہ سمگلنگ کے خلاف کارروائیوں پر بھی بات ہوئی جس میں ڈالر کی سمگلنگ کی روک تھام کی بات بھی کی گئی۔

آرمی چیف سے ملاقات کے بعد شروع ہونے والے کاروباری ہفتے میں ڈالر کی قیمت میں کمی ریکارڈ کی گئی تاہم یہ کمی اوپن مارکیٹ میں کی گئی۔

کرنسی کے کاروبار سے وابستہ افراد نے اوپن مارکیٹ میں ہونے والی کمی کو آرمی چیف کے کاروباری افراد سے ملاقات سے منسوب کرتے ہیں جس نے مارکیٹ میں مثبت رجحان کو جنم دیا۔

تاہم کیا آرمی چیف سے تاجروں کی ملاقات اور سمگلنگ کی روک تھام کے اعلانات نے ڈالر کی قیمت کو کم کیا؟ اس کے بارے میں کرنسی کے کاروبار سے جڑے افراد اور تجزیہ کاروں کا کہنا ہے کہ صرف یہی نہیں بلکہ کچھ دوسرے عوامل بھی اس میں شامل ہیں۔ آئیے جانتے ہیں کہ یہ عوامل کیا ہیں۔

’ڈرامہ کوئین‘ پوڈکاسٹ میں سنیے وہ باتیں جنہیں کسی کے ساتھ بانٹنے نہیں دیا جاتا

قسطیں

مواد پر جائیں

انگریزی روزنامہ ڈان سے وابستہ مالیاتی امور کے سینیئر صحافی شاہد اقبال نے بی بی سی سے بات کرتے ہوئے بتایا کہ سب سے اہم بات یہ ہے کہ اوپن مارکیٹ میں ڈالر کا کاروبار قیاس آرائیوں پر چلتا ہے اور اسی بنیاد پر اس کی قیمت بڑھ رہی تھی۔

انھوں نے کہا گذشتہ دو تین دن میں ڈالر کی سمگلنگ کے خلاف کریک ڈاون نے بھی اس سلسلے میں کام دکھایا جیسے کہ پشاور میں دو بڑی غیر لائسنس یافتہ کمپنیوں کے خلاف ایکشن ہوا تو اس کے بعد گرے مارکیٹ میں کام رک گیا۔

انھوں نے کہا کہ جب گرے مارکیٹ میں کام رکا تو اس کا اثر اوپن مارکیٹ پر بھی آنا تھا۔

انھوں نے کہا کہ ’اب حالت یہ ہے کہ فی الحال گرے مارکیٹ پر کریک ڈاؤن کی وجہ سے کوئی خریدار نہیں۔‘

انھوں نے کہا کہ اسی طرح آئی ایم ایف کی شرائط کے تحت ڈالر کے اوپن مارکیٹ اور انٹر بینک مارکیٹ ریٹ کے درمیان فرق کو 1.25 فیصد تک محدود رکھنا ہے۔

انھوں نے کہا نومبر میں آئی ایم ایف وفد نے پاکستان میں اگلے پروگرام کے اگلے جائزے کے لیے آنا ہے اور اس سے پہلے یہ فرق قائم کرنا ضروری ہے اور حکومتی اقدامات اسی تناظر میں اٹھائے گئے ہیں۔

مالیاتی امور کے تجزیہ کار فہد رؤف نے اس سلسلے میں بتایا کہ جب اوپن مارکیٹ میں سختی کی گئی ہے تو خریدار نہیں جا رہا، اس لیے ریٹ کم ہوا۔ انھوں نے کہا کہ ویسے تو معاشی اشاریوں میں کوئی ایسی بہتری نہیں آئی کہ ڈالر ریٹ کم ہو۔

ایکسچینج کمپنیز اسوسی ایشن آف پاکستان کے جنرل سیکریٹری ظفر پراچہ نے اس سلسلے میں بتایا کہ ’یہ بات صحیح ہے کہ پشاور میں گرے مارکیٹ میں کریک ڈاؤن کے بعد یہ صورتحال پیدا ہوئی کہ ڈالر وہاں نہیں جا رہا کیونکہ اس مارکیٹ میں کام کرنے والے افراد فی الحال گھبرا رہے ہیں۔‘

’اسی طرح ایکسچینج کمپنیوں سے بھی جانچ پڑتال ہو رہی ہے جس کے بعد خریدار فی الحال آنے سے کترا رہے ہیں ورنہ دوسری طرف صورتحال ایسی نہیں کہ ڈالر کی سپلائی بڑھ گئی ہے اور اس سے اس کی قیمت گر گئی ہے۔‘

پاکستان میں ڈالر کی انٹر بینک مارکیٹ اور اوپن مارکیٹ کے ساتھ گرے مارکیٹ کا نام بھی اکثر سننے میں آتا ہے اور وہاں ڈالر کا ریٹ دونوں مارکیٹوں سے زیادہ ہوتا ہے۔

ظفر پراچہ نے اس گرے مارکیٹ کے بارے میں بات کرتے ہوئے بتایا کہ ’گرے مارکیٹ ایک غیر قانونی مارکیٹ ہے یعنی اس میں کام کرنے والے افراد بغیر کسی لائسنس یا حکومتی قواعد و ضوابط کے کام کر رہے ہیں۔‘

انھوں نے کہا کہ ’پہلے تو حوالہ ہنڈی کو گرے مارکیٹ سمجھا جاتا تھا لیکن اب اس میں ڈالر کی کیش کی صورت میں خرید و فروخت بھی شروع ہو چکی ہے۔‘

انھوں نے کہا کہ ’جب انٹر بینک اور اوپن مارکیٹ میں ڈالر خریدا اور بیچا جاتا ہے تو اس کی باقاعدہ دستاویزات ہوتے ہیں کہ کون خرید رہا ہے اور کون بیچ رہا ہے تاہم گرے مارکیٹ میں ایسی کوئی چیز نہیں اور وہاں بنا کسی دستاویز کے ڈالر کی خرید و فروخت ہوتی ہے۔‘

شاہد اقبال نے اس سلسلے میں بتایا کہ گرے مارکیٹ دراصل غیر قانونی مارکیٹ ہے۔

انھوں نے کہا کہ ’اس میں بڑے کمرشل سنٹرز اور دوسرے کاروباری جگہوں پر مختلف اشیا کی خرید و فروخت کے پس پردہ ڈالر کی خرید و فروخت بھی ہوتی ہے۔

’مثلاً کوئی موبائل شاپ والا جہاں موبائل کی خرید و فروخت کر رہا ہے تو وہ اس کی آڑ میں ڈالر کی خرید و فروخت بھی کرتا ہے اور اس کے کلائنٹس کو اس کا پتا ہوتا ہے۔‘

انھوں نے اس حوالے سے مزید تفصیلات بتاتے ہوئے کہا کہ ’اس کے ساتھ کچھ ایکسچینج کمپنیاں بھی گرے مارکیٹ میں کام کرتی ہیں، مثلاً ایک شخص کسی ایکسچینج کمپنی سے ڈالر 320 روپے پر خریدنے گیا تو اسے کہا گیا کہ اس ریٹ پر دستیاب نہیں اور یہ ڈالر اسے 325 کے ریٹ پر ملے گا اگرچہ اس وقت مارکیٹ کا ریٹ 320 ہوتا ہے۔

شاہد اقبال نے کہا کہ یہ بھی ڈالر کی گرے مارکیٹ ہے جو ایکسچینج کمپنیوں کے اندر بھی کام کرتی ہے۔

انھوں نے کہا کہ ’گذشتہ مالی سال میں پاکستان کو 4.2 ارب ڈالر کے کم ترسیلات زر ملے۔ یہ ترسیلات زر پاکستان تو آئے تاہم یہ گرے مارکیٹ کے ذریعے پاکستان آئے اور ان کی کوئی دستاویز نہیں کیونکہ یہ بینکاری چینل کے ذریعے پاکستان نہیں پہنچے۔‘

پاکستان میں ڈالر کی سمگلنگ کے خلاف بھی اقدامات اٹھانے کا حالیہ دنوں میں اعلان کیا گیا ہے۔

ملک کے نگران وزیر داخلہ سرفراز بگٹی نے اس سلسلے میں اعلان کیا ہے کہ اجناس اور کرنسی کی سمگلنگ کی کسی صورت اجاز ت نہیں دی جائے گی۔

شاہد اقبال نے اس سلسلے میں بتایا کہ ’جہاں تک ڈالر کی ذخیرہ اندوزی کی بات ہے تو وہ فی الحال نہیں ہو رہی یا اگر ہو رہی ہے تو بہت محدود پیمانے پر ہو رہی ہے کیونکہ مارکیٹ میں ڈالر کی سپلائی ہی کم ہے۔

’ورنہ سٹیٹ بینک مارکیٹ سے ڈالر خرید کر ذخائر بڑھا لیتا ہے تاہم انھوں نے ڈالر کی سمگلنگ ہوتی ہے اور یہ ایران اور افغانستان کو ہوتی ہے۔`

انھوں نے کہا کہ ’سمگلنگ کا جو مال پاکستان ان دونوں ملکوں سے آتا ہے اس کی ادائیگی ڈالروں میں ہوتی ہے اور اسی طرح وہ افغان جن کا پاکستان میں آنا جانا لگا رہتا ہے وہ روپوں کے بدلے ڈالر لے جاتے ہیں کیونکہ افغانستان میں تو ڈالر کہیں سے آتے نہیں اور پاکستان ہی واحد مارکیٹ ہے جہاں سے وہ ڈالر لے جا سکتے ہیں۔‘

ان کا مزید کہنا تھا کہ ’اسی طرح ایران سے ہونے والی سمگلنگ پر حکومت نے جان بوجھ کر چپ سادھی ہوئی ہے تاہم اس کے لیے بھی ڈالر کی ضرورت ہوتی ہے جو سملگنگ کے زمرے میں آتی ہے کیونکہ اس کا بینکنگ سسٹم میں اندراج نہیں ہوتا۔‘

ظفر پراچہ نے اس سلسلے میں بتایا کہ ’سمگلنگ کے خلاف اقدامات تو ہونے چاہیے لیکن انھیں مستقل بنیادوں پر ہونا چاہیے کیونکہ یہ حقیقت ہے کہ ڈالر جہاں سے سمگل ہو کر پڑوسی ملک میں جاتا ہے تاہم یہ وقتی اقدام نہیں ہونا چاہیے بلکہ مستقبل بنیادوں پر اس کا حل نکالنا چاہیے۔‘


Summary: حالیہ دنوں میں لیرا کی قیمت مستحکم رکھنے میں گورنر ناجی اقبال کے کردار کو انتہائی اہم قرار دیا جاتا ہے تاہم سنیچر کو ایک حیران کن اقدام کے طور پر صدر اردوغان نے انھیں برطرف کر دیا۔

ترک صدر رجب طیب اردوغان کی جانب سے ملک کے مرکزی بینک کے گورنر کو برطرف کیے جانے کے بعد ترکی کی کرنسی لیرا کی قیمت میں 14 فیصد کمی آئی ہے۔

گذشتہ دو سالوں میں یہ تیسرے شخص ہیں جو کہ سنٹرل بینک کے گورنرکے عہدے پر فائز رہے ہیں۔

ناجی اقبال کو گذشتہ نومبر میں تعینات کیا گیا تھا اور وہ مہنگائی کی شرح پر قابو پانے کے لیے مرکزی انٹرسٹ ریٹ (شرح سود) میں اضافے کی پالیسی اپنائے ہوئے تھے۔

ان کی برطرفی مقامی اور بین الاقوامی سرمایہ کاروں دونوں کے لیے حیران کن بات ہے جو کہ ترکی کی حالیہ مالیاتی پالیسی کی تعریف کر رہے تھے۔

ایک وقت تھا جب لیرا امرجنگ مارکین کی کرنسیوں میں 2021 کی سب سے بہتر کرنسی تصور کی جا رہی تھی اور اس کی امریکی ڈالر کے مقابلے میں قیمت میں تقریباً 20 فیصد اضافہ ہو گیا تھا۔

گذشتہ ہفتے ترک لیرا اور بھی مضبوط اس وقت ہوا جب اقبال نے شرحِ سود میں دو فیصد اضافہ کر دیا جو کہ ماہرینِ معاشیات کی توقعات سے تقریباً دوگنا اضافہ تھا۔

سرمایہ کار بہت عرصے سے ترکی میں سخت تر مالیاتی پالیسی مانگ رہے ہیں تاکہ ملک میں تیزی سے بڑھتی ہوئی مہنگائی کی شرح پر قابو پایا جا سکے۔

تاہم اب اس خدشے کا اظہار کیا جا رہا ہے کہ صدر اردوغان کی جانب سے سہپ سیوگولو کو سنٹرل بینک کے گورنر کے عہدے پر تعینات کرنے سے ناجی اقبال کے قلیل مدتی دور میں آنے والی بہتری ضائع نہ ہو جائے۔

سہپ سیوگولو بینکاری کے پروفیسر اور برسرِاقتدار جماعت کے سابق قانون ساز ہیں۔ وہ شرحِ سود میں اضافے کے ذریعے مہنگائی کی شرح پر قابو پانے کے مخالف کے طور ہر جانے جاتے ہیں۔

ترکی میں شرحِ سود اس وقت 19 فیصد ہے جس کی وجہ سے غیر ملکی سرمایہ کاروں نے اپنے اثاثے اس کرنسی میں منتقل کیے ہوئے ہیں۔

اتوار کے روز سنٹرل بینک نے ایک بیان میں کہا ہے کہ ‘وہ مالیاتی پالیسی کے آلات کو استعمال کرتے ہوئے مستقل بنیادوں پر مہنگائی کی شرح کو کم کرنے کے ہدف کو حاصل کرنے کوششیں جاری رکھیں گے۔‘


Summary: محبت کے اس مہینے یعنی فروری میں عمومی طور پر دکھائی دینے والی ہلچل مٹ گئی ہے۔ پہلے کورونا کی وبا کا خوف اور پھر دنیا بھر میں لاک ڈاؤن کی پابندیوں کے ساتھ ساتھ ہر جگہ رہنے والے لوگ اپنے چاہنے والوں کو کھو دینے کے بعد اس غم سے باہر آنے کی جدوجہد سے گزر رہے ہیں۔ ایسے میں سوال یہ ہے کہ کیا نوجوانوں نے ویلنٹائنز ڈے پر تحائف خریدنے بند کر دیے ہیں؟

یہ جدوجہد ہم سب کی ہے اور ہمارے اردگرد کے ان لوگوں کی بھی جو محبت کو زندہ رکھنے کا ذریعہ بنتے ہیں، لیکن جو تمام تر کوششوں کے بعد بھی لاک ڈاؤن کے جھٹکے سے نہیں نکل پاتے۔

درحقیقت سڑک کے کنارے پھولوں کو خوبصورت گلدستوں، چھوٹی بیکریوں اور چاکلیٹ اور گفٹ کی شکل دے کر بیچنے والے دکاندار کورونا کی وبا آنے سے پہلے ہی ای کامرس کی دنیا کا مقابلہ کرنے کی کوشش کر رہے ہیں۔

اور پھر پچھلے دو سال سے کورونا وائرس کی تباہ کاریوں نے ان لوگوں کے کاروبار کو بہت نقصان پہنچایا ہے۔

کورونا وائرس کی وجہ سے لوگ ہجوم میں جانا پسند نہیں کر رہے اور اس کا براہ راست اثر ان لوگوں پر پڑ رہا ہے جو اپنی دکانیں سجا کر گاہکوں کی امید لگائے بیٹھے ہیں۔

درحقیقت لوگوں کی بڑھتی ہوئی تعداد کی موبائل اور انٹرنیٹ تک رسائی آف لائن یعنی حقیقی زندگی میں شاپنگ میں کمی کی ایک بڑی وجہ ہے۔

بہار کے دربھنگہ ضلع میں رہنے والی 19 سالہ طالبہ نکیتا نکیتا وہاں کے ایک کالج سے انگلش آنرز کی تعلیم حاصل کر رہی ہیں۔وہ کہتی ہیں کہ پچھلے سال انھوں ویلنٹائن ڈے کے موقع پر اپنے دوست کو آن لائن تحفہ بھیجا گیا کیونکہ وہ خود کہیں اور تھیں۔

'لیکن اس بار بھی میں آن لائن خریدوں گی۔ آن لائن خریدنا باہر جانے سے بہتر ہے اور اس سے زیادہ ورائٹی ملتی ہے۔'

تاہم کچھ لوگ اب بھی آن لائن شاپنگ کو قابلِ اعتبار نہیں سمجھتے اور انھیں تحفہ خریدنے کی خوشی اس وقت تک نہیں ملتی جب تک کہ اپنے سامنے والی چیز نہ خرید لیں۔

نیہا بھی ان جیسے لوگوں میں سے ہیں۔ دہلی میں رہنے والی نیہا کی منگنی ہو چکی ہے اور وہ ویلنٹائن ڈے پر اپنی منگیتر کو کچھ خاص تحفہ دینا چاہتی ہیں۔

لیکن گذشتہ سال دہلی یونیورسٹی سے گریجویشن کرنے والی نیہا نے آن لائن شاپنگ میں دلچسپی نہیں دکھائی۔

'میں اپنے منگیتر کے لیے کچھ آف لائن خریدوں گی۔ آن لائن ہم صرف چیزیں خرید سکتے ہیں۔ اسے محسوس نہیں کر سکتے۔ اب کون جانتا ہے کہ چیزیں اصل میں کیسی ہوں گی۔ آن لائن رہنے سے بہتر ہے کہ اس دن مزہ کریں، دکان پر جائیں، اور اپنی پسند کی کوئی چیز خرید لیں۔'

نیہا نے کہا کہ وہ پچھلے دو سالوں سے گھر میں بند ہیں اور اب جب کہ حالات کچھ معمول کے ہوئے ہیں تو وہ گھر سے نکل کر اپنی اور اپنے منگیتر کی پسند کے مطابق چیزیں خریدنا چاہتی ہیں۔

کورونا کی وجہ سے ان دنوں پھولوں کا کاروبار بھی اچھا نہیں چل رہا۔ دہلی کے چترنجن پارک میں پھولوں کی دکان چلانے والے 22 سالہ رنجن داس کہتے ہیں کہ انھوں نے 2017 میں اپنی دکان کھولی تھی لیکن کورونا آیا اور کام بالکل بند ہو گیا۔

'میں نے دکان بند کر دی تھی۔ اب آٹھ ماہ بعد دوبارہ پھول کھلے ہیں۔'

رنجن داس، جو اصل میں کولکتہ کے رہنے والے ہیں، نے بتایا کہ جو کام ہو رہا ہے وہ بھی 'جسٹ ڈائل' (JustDial) جیسے آن لائن پلیٹ فارم پر رجسٹر ہونے کی وجہ سے ہے۔

'زیادہ تر کام آن لائن ہو رہا ہے۔ میں جسٹ ڈائل پر رجسٹرڈ ہوں۔ وہاں سے کام ہو جاتا ہے۔ کوئی بڑی تقریب نہیں ہو رہی۔ روز ڈے پر بھی صرف پانچ، چھ آرڈر ملتے ہیں۔ پتہ نہیں اس سال ویلنٹائن ڈے پر کیا ہوگا؟'

کشور کمار شرما مشرقی دہلی میں گذشتہ 20 سالوں سے گفٹ شاپ چلا رہے ہیں لیکن ان کا کہنا ہے کہ اب حالات بدل گئے ہیں۔

'پہلے ویلنٹائن ڈے کے موقع پر دکان پر کافی بھیڑ ہوتی تھی اور بہت زیادہ کام ہوتا تھا۔ پچھلے دو سالوں سے ایسا نہیں ہے۔ میں آن لائن سامان نہیں بیچتا، لیکن پرانے گاہک بھی واٹس ایپ کے ذریعے آرڈر دیتے ہیں۔ ہاں، دکان پر آنے والے لوگوں کی تعداد بہت کم ہے۔'

کورونا کے اثرات کے ساتھ ساتھ ای کامرس کی تیزی بھی دکانوں پر کم ہوتی بھیڑ کی وجہ ہے اور اعداد و شمار اس کی گواہی دیتے ہیں۔

انڈیا برانڈ ایکویٹی فاؤنڈیشن کا گذشتہ سال دسمبر میں ڈیٹا ظاہر کرتا ہے کہ انڈیا میں ای کامرس نے ہمارے کاروبار کے طریقے کو بدل دیا ہے۔

انڈین ای کامرس مارکیٹ کو توقع ہے کہ سال 2025 تک اس کا حجم 111 بلین امریکی ڈالر سے زیادہ ہو سکتا ہے اور 2030 تک 350 بلین ڈالر تک پہنچ سکتا ہےآ

لیکن سال 2020 میں اس کا حجم 46.2 بلین ڈالر ہے۔ ان اعداد و شمار کے مطابق انڈیا دنیا بھر میں ای کامرس کے لیے آٹھویں سب سے بڑی مارکیٹ بن گیا ہےاور اس نے فرانس، کینیڈا جیسے ممالک کو پیچھے چھوڑ دیا ہے۔

’ڈرامہ کوئین‘ پوڈکاسٹ میں سنیے وہ باتیں جنہیں کسی کے ساتھ بانٹنے نہیں دیا جاتا

قسطیں

مواد پر جائیں

اسی رپورٹ میں کہا گیا ہے کہ ملک کے آٹھ میٹرو شہروں میں آن لائن شاپنگ بہت عام ہو چکی ہے اور یہاں ہر تین میں سے ایک شخص سال میں کم از کم ایک بار آن لائن خریداری کرتا ہے۔

ای کامرس کی بڑی کمپنیاں اس تبدیل ہوتے ہوئے رجحان پر کیا کہتی ہیں؟

ویلنٹائن ویک میں فروخت کے حوالے سے ای کامرس ویب سائٹ فلپ کارٹ سے جب سوال کیا گیا تو ان کا کہنا تھا کہ کمپنی نے چھوٹے دکانداروں کو فروغ دینے کے لیے گذشتہ سال 'شاپسی' (Shopsy)  ے نام سے ایک ایپ شروع کی تھی اور لوگ فلپ کارٹ کی طرح اس ایپ پر بھی خریداری کر سکتے ہیں۔

کمپنی کا کہنا تھا کہ ویلنٹائنز کے ہفتے میں اب تک ایپ پر ٹریفک ڈیڑھ گنا بڑھ چکی ہے اور اس عرصے میں پھول، انگوٹھیاں، جوڑے، ٹی شرٹس، کھلونے اور فیشن کے لوازمات اس ہفتے میں سب سے زیادہ فروخت ہونے والے آئٹم ہیں۔

دوسری جانب ایمیزون کمپنی بھی ویلنٹائن ویک میں اپنے صارفین کو چاکلیٹ سے لے کر تازہ پھولوں اور تحائف تک مختلف قسم کے تحائف خریدنے کے لیے آمادہ کرنے کے لیے ایک 'ون اسٹاپ ڈیسٹینیشن' بھی پیش کر رہا ہے۔

ایمیزون سے موصول ہونے والی معلومات کے مطابق ویلنٹائن ڈے کے لیے خصوصی طور پر ایسا آن لائن اسٹور بنایا گیا ہے جہاں صارف ہر چیز کو ایک ہی جگہ پر حاصل کرسکتا ہے، چاہے وہ پھول ہوں، بیوٹی پراڈکٹس ہوں، اسمارٹ فونز ہوں یا چاکلیٹ ہوں۔

ویلنٹائن ڈے ہر سال 14 فروری کو سینٹ ویلنٹائن کے اعزاز میں منایا جاتا ہے لیکن انڈیا میں محبت کے اس تہوار نے 1992 کے آس پاس نوجوانوں کی توجہ حاصل کی۔

بہت سی رپورٹس بتاتی ہیں کہ اس وقت ملکی معیشت میں لبرلائزیشن کی وجہ سے بھی ہندوستان میں ویلنٹائن ڈے کو پنپنے میں مدد ملی اور میڈیا نے بھی اسے بہت زیادہ گلیمرائز کیا۔

پچھلے 15 سالوں میں ویلنٹائن ڈے ریستوراں، پب، بار، کلب کے ساتھ ساتھ کارڈ، چاکلیٹ بنانے والی کمپنیوں کے لیے زیادہ سے زیادہ منافع کمانے کا موقع بن گیا ہے۔

سٹارٹ اپ ٹاکی نامی تحقیقی ویب سائٹ پر ملنے والے ڈیٹا سے پتہ چلتا ہے کہ سال 2019 میں، یعنی کورونا سے ٹھیک پہلے، گذشتہ ویلنٹائن ڈے کے موقع پر انڈیا سے 30 کروڑ روپے مالیت کے گلاب کے پھول برآمد کیے گئے تھے۔

انڈین سوسائٹی آف فلوریکلچر پروفیشنلز (آئی ایس ایف پی) کے اعداد و شمار کے مطابق 2018 میں ویلنٹائن ڈے پر انڈیا سے 23 کروڑ روپے اور 2017 میں 17 کروڑ روپے کے گلاب برآمد کیے گئے۔

سال 2019 میں ویلنٹائن ڈے پر ای کامرس ویب سائٹس کی فروخت بھی 20 سے 30 کروڑ کے لگ بھگ تھی۔

ایک اور تحقیقی رپورٹ میں بتایا گیا کہ ای کامرس ویب سائٹس پر بھاری رعایت اور مختلف قسم کی مصنوعات حاصل کرنے کی سہولت اور 24 گھنٹے ہوم ڈیلیوری نے قدرے چھوٹے شہروں میں رہنے والے صارفین کو بھی اپنی طرف متوجہ کیا ہے۔

ای کامرس ویب سائٹ صارفین کے لیے چوبیس گھنٹے دستیاب ہے اور سات دن یعنی دکان بند کرنے کی کوئی پریشانی نہیں ہے۔

رپورٹ کے مطابق کمپنیاں اس طرح اشتہارات دیتی ہیں کہ ویلنٹائن ڈے کو مدنظر رکھتے ہوئے صارفین بھی جلدی میں غیر ضروری اشیاء خریدتے ہیں۔

اسی رپورٹ میں بتایا گیا ہے کہ یکم سے چھ فروری کے درمیان ای کامرس ویب سائٹس پر خریداری میں بتدریج اضافہ ہوتا ہے اور ان خریداروں میں مردوں کے مقابلے خواتین کی تعداد زیادہ ہے۔


Summary: پاکستان کی حکومت کی جانب سے متعارف کرائے گئے تقریباً ساڑھے تین سو ارب روپے کے مِنی بجٹ میں تقریباً 150 اشیا کے سیلز ٹیکس کو زیادہ سے زیادہ 17 فیصد تک بڑھانے کی تجویز پیش کی گئی ہے۔ اپوزیشن کا موقف ہے کہ اس سے مہنگائی میں مزید اضافہ ہوگا۔

پاکستان کے وزیر خزانہ شوکت ترین نے منی بجٹ پیش کرنے کے بعد پریس کانفرنس میں اس کا دفاع کرتے ہوئے کہا کہ ان کی حکومت نے ایسا کوئی قدم نہیں لیا ہے جس سے غریب پر بوجھ پڑے۔

وزیر خزانہ شوکت ترین نے پیش کیے گئے بجٹ کے دفاع میں کہا ہے کہ ٹیکس کی چھوٹ درآمد کی گئی اشیا پر تھیں جو کہ اب واپس لے لی گئی ہے اور یہ کہ 'غریب انسان ان اشیا کو استعمال نہیں کرتا‘۔

پاکستان تحریک انصاف کی حکومت کی جانب سے متعارف کرائے گئے تقریباً ساڑھے تین سو ارب روپے کے مِنی بجٹ میں تقریباً 150 اشیا پر پہلے سے موجود سیلز ٹیکس میں اضافہ کر کے یا نئے ٹیکسوں کی مد میں اس میں زیادہ سے زیادہ 17 فیصد تک بڑھانے کی تجویز پیش کی گئی ہے۔

اس بجٹ کے ذریعے حکومت کو امید ہے کہ اسے ساڑھے تین سو ارب سے زیادہ کا ریوینیو حاصل ہو سکے گا لیکن اپوزیشن کی جانب سے تنقید کی جا رہی ہے کہ ان اقدامات سے مہنگائی میں مزید اضافہ ہوگا۔

ان کا کہنا تھا کہ ٹیکس کی چھوٹ درآمد کی گئی اشیا پر تھیں جو کہ اب واپس لے لی گئی ہیں۔

'غریب انسان ان اشیا کو استعمال نہیں کرتا، تو اس سے اس پر کیسے کوئی فرق پڑے گا؟ ہم نے ایسا کچھ نہیں کیا جس سے ان پر بوجھ پڑے۔'

انھوں نے مزید کہا کہ درآمدی مشینری اور ادویات بنانے کے خام مال پر لگائے گئے ٹیکسز یا 'ری فنڈ ایبل' ہیں یا 'ایڈجسٹ' کیے جا سکیں گے۔

واضح رہے کہ قومی اسمبلی کے اجلاس سے قبل جمعرات کو وزیرِ اعظم عمران خان کی سربراہی میں کابینہ کا خصوصی اجلاس ہوا جہاں ڈیوٹیز سے متعلق بعض قوانین میں ترمیم کرنے کے مالی (ضمنی) بِل 2021 پر سوالات اور بحث ہوئی۔

وفاقی کابینہ نے اس مِنی بجٹ کی منظوری دے دی جس کے بعد اسے وزیر برائے خزانہ شوکت ترین نے قومی اسمبلی میں پیش کیا ہے۔

اس دوران کئی حکومتی وزرا نے واضح کیا کہ یہ بِل آج یعنی جمعرات کو منظور ہونے کے لیے پیش نہیں کیا جارہا ہے بلکہ اسے صرف متعارف کرایا جارہا ہے۔

’ڈرامہ کوئین‘ پوڈکاسٹ میں سنیے وہ باتیں جنہیں کسی کے ساتھ بانٹنے نہیں دیا جاتا

قسطیں

مواد پر جائیں

'یہ بجٹ عوام کو مزید مہنگائی کی طرف لے جائے گا۔۔۔ اپوزیشن کے نمبرز پورے ہیں۔'

یہ کہنا تھا مریم اورنگزیب کا جن سے صحافیوں نے یکے بعد دیگرے سوالات کی بوچھاڑ کرتے ہوئے پوچھا کہ اپوزیشن کے دیگر ممبران کہاں ہیں؟

یہ سوال پوچھنے کے پیچھے جواز یہ تھا کہ جمعرات کے روز ایوان میں اپوزیشن جماعتوں کے سربراہان مالی (ضمنی) بِل پر تنقید کرنے کے باوجود اسمبلی سے غیر حاضر رہے جہاں آج حکومت نے منی بجٹ کا بل متعارف کرا دیا ہے۔

اسمبلی کا اجلاس شروع ہوتے ہی وزیر برائے پارلیمانی امور بابر اعوان نے وقفہ سوالات کو ختم کر دیا جس کے بعد سپیکر اسد قیصر نے کارروائی کا آغاز کرتے ہوئے وزیر خزانہ شوکت ترین کو بِل پیش کرنے کو کہا جنھوں نے اپوزیشن بینچز کی جانب سے شور شرابے اور احتجاج کے باوجود بِل پیش کر دیا۔

آج کے اجلاس میں اپوزیشن اور حکومت کے مابین جملے بازی مسلسل جاری رہی اور اس دوران معاملات اس وقت مزید بگڑ گئے جب ایوان میں پاکستان پیپلز پارٹی کی رہنما شگفتہ جمانی نے پاکستان تحریک انصاف کی رہنما غزالی سیفی کو تھپڑ مار دیا۔

یہ واقعہ سپیکر کے ڈائس کے بالکل پیش آیا۔ پہلے پہل صرف ایک خبر آئی کہ ایسا ہوا ہے لیکن بعد میں ویڈیو بھی سامنے آئی اور بتایا گیا کہ کس طرح یہ واقعہ پیش آیا۔

دوسری جانب اسمبلی میں صورتحال دیکھتے ہوئے بظاہر اپوزیشن کی کوئی مشترکہ پالیسی نظر نہیں آ رہی تھی۔

سپیکر قومی اسمبلی کی جانب سے کارروائی شروع کرنے کے بعد رہنما پاکستان پیپلز پارٹی نوید قمر نے کہا کہ آٹھ میں سے چھ آرڈیننس اپنی مدت مکمل کر چکے ہیں۔

انھوں نے سوال کیا کہ ان کو کیسے توسیع دی جاسکتی ہے، جس کا جواب دیتے ہوئے بابر اعوان نے بتایا کہ بِل بر وقت پیش کیے جا چکے تھے۔

رہنما پیپلز پارٹی شازیہ مری نے ایوان میں گنتی کو چیلنج کردیا جس کے بعد سپیکر نے گنتی دوبارہ کرائی اور قرارداد کے حق میں لوگوں کو اپنی کرسیوں کے سامنے کھڑے ہونے کا کہا۔

گنتی کے آخر میں سپیکر نے بتایا کہ حکومتی ارکان کی تعداد 145 ہے لیکن اپوزیشن بینچز پر صرف تین لوگوں کی گنتی ہو سکی جو اپنی سیٹ پر کھڑے ہوئے۔

کارروائی کے دوران مسلم لیگ نواز کے خواجہ آصف نے کہا کہ 'آج عوام کی زبان بندی کر کے پاکستان کی معاشی خود مختاری کو بیچا جارہا ہے۔'

اس بجٹ کے تحت عام تندور پر بننے والی روٹی اور نان پر تو ٹیکس نہیں بڑھایا گیا لیکن کسی ریسٹورنٹ، بیکری اور فوڈ چین میں تیار ہونے والی بریڈ پر 17 فیصد ٹیکس لگے گا۔

بیکریوں اور مٹھائی کی دکانوں پر تیار ہونے والے سامان پر بھی ٹیکس ساڑھے سات فیصد سے بڑھا کر 17 فیصد کیا جائے گا۔

اس بل کے تحت غیر ملکی گاڑیوں کی درآمد پر پابندی عائد ہوگی اور اس کے علاوہ کاسمیٹکس پر بھی ٹیکس بڑھانے کی تجویز دی گئی ہے۔ مزید یہ کہ امپورٹڈ موبائل فون پر 17 فیصد ٹیکس لگانے کی تجویز دی گئی ہے۔

نو مولود بچوں کا دودھ بنانے والی مصنوعات پر ٹیکس چھوٹ ختم کی جائے گی اور 17 فیصد ٹیکس عائد کیا جائے گا۔

فلیورڈ دودھ جو کسی برینڈ نام سے فروخت کیا جائے، اس پر ٹیکس دس فیصد سے بڑھا کر سترہ فیصد، جب کہ کسی بھی معروف برینڈ کی جانب سے ڈبے کا دہی، پنیر، مکھن، کریم، دیسی گھی اور دودھ پر بھی ٹیکس سترہ فیصد تک بڑھا دیا جائے گا۔

ماچس پر بھی سترہ فیصد ٹیکس وصول کیا جائے گا۔ ڈیری پروڈکٹس بنانے میں استعمال ہونے والی مشینری اور سامان پر پانچ فیصد کی جگہ سترہ فیصد ٹیکس لگے گا۔

جانوروں اور پولٹری کی بیرون ملک سے درآمد پر سترہ فیصد ٹیکس ہوگا لیکن مقامی سپلائی مستثنی رہے گی۔ پولٹری سیکٹر میں استعمال ہونے والی مشینری پر بھی جنرل سیلز ٹیکس سات سے سترہ فیصد کر دیا جائے گا۔

موبائل فونز پر فکسڈ ریٹ کی جگہ سترہ فیصد ٹیکس لگے گا اور موبائل فون کالز پر ٹیکس بھی دس فیصد سے بڑھا کر پندرہ فیصد کیا جائے گا۔ موبائل فونز مقامی طور پر بنانے والی انڈسٹری کو بھی مشینری کی درآمد پر سترہ فیصد ٹیکس ادا کرنا ہوگا۔

کمپیوٹرز اور لیپ ٹاپ پر بھی نیا ٹیکس عائد ہو گا۔ ساڑھے آٹھ سو سی سی سے بڑی گاڑیوں پر سترہ فیصد جی ایس ٹی عائد ہوگا۔

بیرون ملک سے در آمد شدہ اخبارات، جرنلز، کتابوں پر سترہ فیصد ٹیکس سے سالانہ ڈیڑھ ارب روپے کی آمدن کا امکان ظاہر کیا گیا ہے لیکن اس ٹیکس سے مقامی اخبارات کو استثنی حاصل رہے گا۔

رواں سال 22 نومبر کو پاکستان اور انٹرنیشنل مانیٹری فنڈ یعنی آئی ایم ایف کے درمیان معاہدہ طے پایا جس کے ذریعے آئی ایم ایف کے رواں سال اپریل میں تعطل کا شکار ہونے والے پروگرام کو ایک بار پھر شروع کیا جائے گا۔ اس کے نتیجے میں پاکستان کو ایک ارب ڈالر آئی ایم ایف فنڈ کے تحت دیے جائیں گے۔

واضح رہے کہ آئی ایم ایف کے ساتھ اس معاہدے کے تحت پاکستان کے لیے ان تمام پالیسیوں اور اصلاحات کی تکمیل ضروری ہے جو چھ ارب ڈالرز کے ایکسٹینڈڈ فنڈ فیسلیٹی (ای ایف ایف) کے لیے درکار ہیں۔

وزیرِ اعظم کے مشیر برائے خزانہ شوکت ترین نے حال ہی میں ایک پریس کانفرنس کے دوران اُن پانچ خصوصی عوامل کو بیان کیا جو اس فنڈ کو حاصل کرنے سے پہلے پورے کرنا لازمی ہیں۔

ان میں سٹیٹ بینک آف پاکستان امینڈمنٹ ایکٹ 2021 کا منظور ہونا، جس کے ذریعے موجودہ سٹیٹ بینک آف پاکستان ایکٹ 1956 میں اسمبلی کے ذریعے تبدیلیاں لائی جائیں گی، ٹیکس کی چھوُٹ ختم کرنا، اور بجلی کی قیمتوں میں حکومتی ڈیوٹی کو زیادہ کرنا شامل ہیں۔ ساتھ ہی پاکستان کو تقریبا ڈیڑھ ارب ڈالر کے اُس قرضے کا حساب بھی دینا ہوگا جو پاکستان کو اپریل 2020 میں کووڈ وبا سے بچاؤ کے لیے دیا گیا تھا۔

واضح رہے کے اس فنڈنگ پروگرام کی بنیاد جولائی 2019 میں رکھی گئی تھی، جو رواں سال کے شروع میں قانون سازی کی اصلاحات مکمل نہ ہونے کی بنیاد پر آگے نہ بڑھ سکی۔

پاکستان میں سٹیٹ بینک کے کردار کو سٹیٹ بینک آف پاکستان ایکٹ 1956 کے تحت واضح کیا گیا تھا۔

جس کے بعد سے اس میں کئی بار تبدیلیاں اور ترامیم کی گئی ہیں۔ ان میں سے چند خاصی واضح تبدیلیاں 1994، 1997، 2012 اور 2015 میں کی گئی ہیں۔ حکومتی ارکان کے مطابق سٹیٹ بینک آف پاکستان امینڈمنٹ ایکٹ 2021 بھی اسی سلسلے کی ایک کڑی ہے تاکہ سٹیٹ بینک کے طریقہ کار میں جدت لائی جائے۔


Summary: مراکش کی یہ آبادیاں روایتی طور پر شاید آج کل کی اس جدید دنیا سے کچھ الگ رہنے میں خوش تھیں مگر اب یہی لوگ بیرونی دُنیا کی جانب سے امداد کی مُنتظر ہیں، اُن کی مدد جتنی جلدی کی جا سکے اُتنا ہی اچھا ہوگا۔

زلزلے میں اپنی 10 سالہ بیٹی خلیفہ کو کھو دینے والی خاتون

مراکش کے جنوب مغربی قصبے ’تافغاغت‘ میں حالیہ زلزلے سے ہونے والی تباہی سے متعلق ہمیں وہاں سب سے پہلے ملنے والے ایک رہائشی نے بڑے واضح انداز میں بتایا۔

انھوں نے کہا کہ ’اس گاؤں کے لوگ یا تو ہسپتال میں ہیں یا مر چکے ہیں۔‘

جب ہم اُس قصبے میں ملبے کے ڈھیر کی چوٹی پر پہنچے اور ارد گرد کا جائزہ لیا تو یہ اندازہ ہوا کہ یہاں بھلا کیسے کوئی صحیح سلامت بچا ہوگا۔

اینٹوں اور پتھروں سے بنے اُن کے روایتی گھروں کا اس شدت کے زلزلے کے ساتھ کوئی مقابلہ ممکن ہی نہیں تھا۔

یہاں کے 200 رہائشیوں میں سے 90 کی ہلاکت کی تصدیق ہو چکی ہے اور بہت سے لوگ تاحال لاپتہ ہیں۔

حسن، جنھوں نے خود کو بچانے کے لیے ملبے کے نیچے سے نکلنے کا راستہ بنایا، نے کہا کہ ’ان کے پاس بھاگنے کا موقع نہیں تھا۔ ان کے پاس خود کو بچانے کا وقت ہی نہیں تھا۔‘

حسن کا کہنا ہے کہ ان کے چچا ابھی تک ملبے کے نیچے دبے ہوئے ہیں اور ’اب کوئی اُمید نہیں ہے کہ انھیں زندہ نکال لیا جائے گا۔‘

یہاں کسی کے پاس نا تو مشینری ہے اور نا ہی کوئی ایسا کرنا جانتا ہے۔ ابھی تک یہاں کوئی مدد کے لیے بھی نہیں پہنچ پایا۔

حسن کہتے ہیں کہ ’یہ سب اللہ کی طرف سے ہے، اس لیے ہم اُس کی رضا میں راضی ہیں۔ لیکن اب ہمیں اپنی حکومت کی مدد کی ضرورت ہے۔ وہ لوگوں کی مدد کرنے میں دیر کر رہی ہے۔‘

حسن نے مزید کہا کہ مراکش کے حکام کو بین الاقوامی امداد کی ہر پیشکش کو قبول کرنا چاہیے، لیکن خدشہ ہے کہ حکومت کو اُن کا غرور ایسا کرنے سے روک سکتا ہے۔

ایک دوسری جانب ہم نے یہ دیکھا کہ بہت سے لوگ ایک فرد کو تسلی دے رہے ہیں۔

زلزلے میں اپنی بیوی اور تین بیٹوں کو کھو دینے والے عبد الرحمن اپنے بھتیجے کے ساتھ

’ڈرامہ کوئین‘ پوڈکاسٹ میں سنیے وہ باتیں جنہیں کسی کے ساتھ بانٹنے نہیں دیا جاتا

قسطیں

مواد پر جائیں

ہمیں پتہ چلا کہ ان کا نام عبد الرحمن ہے۔ انھوں نے اس تباہ کُن زلزلے میں اپنی بیوی اور اپنے تین بیٹوں کو کھو دیا ہے۔

انھوں نے ایک ملبے کے ڈھیر کی جانب اشارہ کرتے ہوئے کہا کہ ’ہمارا گھر وہاں تھا،‘ مگر اب ہر جانب صرف ملبہ ہی دکھائی دے رہا ہے۔

’آپ صرف سفید کمبل اور کچھ فرنیچر دیکھ سکتے ہیں باقی سب تو ختم ہوگیا۔‘

عبدالرحمٰن کا کہنا ہے کہ وہ اُس پیٹرول سٹیشن سے بھاگ کر اپنے گھر پہنچے جو وہاں سے 3 کلومیٹر (1.9 میل) کے فاصلے پر تھا۔

اُن کا کہنا تھا کہ انھوں نے بے اختیار ہو کر اپنے بچوں کو پکارنا شروع کر دیا، اُن کی یہ چیخ و پکار ایسا ہی کرنے والے دوسرے لوگوں کی آوازوں میں شامل تو ہوئی مگر اس کا کوئی جواب نہیں ملا۔

اُنھوں نہ کہا کہ ’ہم نے انھیں کل دفنایا۔‘

’جب ہم انھیں ڈھونڈنے میں کامیاب ہوئے تو دیکھا کہ وہ سب کے سب ایک دوسرے سے لپٹے ہوئے تھے، تینوں لڑکے سوئے ہوئے تھے۔ انھیں زلزلے نے کُچھ بھی کرنے کا موقع نہیں دیا۔‘

پہاڑ پر اس گاؤں کو دیگر شہروں سے جوڑنے والی سڑک سے کُچھ فاصلے پر ایک بڑے خیمے میں درجنوں خاندان بے یار و مدد گار اکٹھے بیٹھے ہیں۔

ہر طرف سے ناقابل برداشت رونے اور سسکیوں کی آوازیں سُنائی دے رہی ہیں۔

مقامی لوگوں کی تکلیف میں یہ اضافہ اُس وقت ہوا جب ایک 10 سالہ بچی خلیفہ کی لاش کو ملبے سے نکالا گیا۔

اس غم کی شددت کا اندازہ لگانا نا مُمکن ہے۔ ایک جانب ایک خاتون غم سے نڈھال ہو کر حواس کھو بیٹھتی ہیں اور دوسری جانب ایک خاتون بے ساختہ کُرسی پر گر کر رونے لگتی ہیں۔

مراکش کا المیہ یہ ہے کہ یہ منظر اٹلس پہاڑوں کے اس پار ہر گاؤں میں دیکھے جا سکتے ہیں۔


Summary: برطانیہ میں ایک سرکاری طبی افسر بی بی سی کی 44 سالہ پریزینٹر لیزا شا کی حالیہ موت کے بعد اس بات کی تفتیش کرے گا کہ ان کی موت میں کووڈ 19 سے بچاؤ کے لیے دینے والی آکسفورڈ ایسٹرازینیکا ویکسین کا کوئی کردار تو نہیں تھا۔

بی بی سی کی پریزینٹر کے خاندان کی جانب سے کہا گیا ہے ویکسین کی پہلی خوراک کے بعد انھیں خون گاڑھا ہونے کی شکایت تھی جس کے حوالے سے ان کا علاج جاری تھا۔

برطانیہ میں صحت سے متعلق مصنوعات کے نگراں ادارے میڈیسن اینڈ ہیلتھ کیئر پراڈکٹس ریگولیٹری ایجنسی (ایم ایچ آر اے) کا کہنا ہے کہ ایسٹرازینیکا ویکسین کے فوائد اس کے نقصانات کے مقابلے میں کہیں زیادہ ہیں۔

لیزا شا کی 21 مئی کو موت واقع ہوئی تھی۔ ان کی موت کے بعد جاری کیے گئے عبوری ڈیتھ سرٹیفیکٹ میں ویکسین کے استعمال کو موت کی ممکنہ وجوہات میں شامل کیا گیا ہے۔

بی بی سی نے نیو کاسل کے سینئیر طبی افسر کیرن ڈلکس کی جانب سے جاری کیے گئے عبوری ڈیتھ سرٹیفیکٹ کو دیکھا ہے۔

اس سرٹیفیکٹ کے مطابق لیزا شا کی موت کی تفتیش کی جائے گی اور اس میں 'ایسٹرازینیکا ویکسین سے پیدا ہونے والی پیچیدگیوں' کا باعث خدشات کے طور پر ذکر کیا گیا ہے۔

البتہ اس سرٹیفیکٹ میں حتمی طور پر موت کی وجہ نہیں بتائی گئی ہے اور وہ اس وقت تک نہیں بتائی جائے گی جب تک کہ تفتیش مکمل نہ ہو جائے۔

بی بی سی ریڈیو سے منسلک پریزنٹر لیزا شا کی صحت پر پہلے سے کوئی خدشات نہیں تھے۔

ان کے خاندان کے جانب سے جاری کیے گئے بیان میں کہا گیا: 'ویکسین کی پہلی خوراک لینے کے ایک ہفتے بعد لیزا نے شدید سر درد کی شکایت کی اور چند دن بعد سخت بیمار ہو گئیں۔ اس کے بعد ان کا رائل وکٹوریا انفرمری ہسپتال میں انتہائی نگہداشت وارڈ میں خون گاڑھا ہونے اور سر میں خون بہنے کا علاج کیا جا رہا تھا۔'

’ڈرامہ کوئین‘ پوڈکاسٹ میں سنیے وہ باتیں جنہیں کسی کے ساتھ بانٹنے نہیں دیا جاتا

قسطیں

مواد پر جائیں

خاندان کے بیان میں مزید کہا گیا: 'لیکن بدقسمتی سے جمعے کی دوپہر وہ فوت ہو گئیں اور اس وقت ان کے گھر والے ان کے ساتھ موجود تھے۔ ہم سب بہت صدمے کا شکار ہیں اور ہماری زندگی میں ان کے جانے سے بہت بڑا خلا پیدا ہو گیا ہے جو کہ کبھی بھی پُر نہیں ہو سکتا۔ ہمیں ہمیشہ ان سے پیار کرتے رہیں گے اور انھیں یاد کرتے رہیں گے۔'

برطانوی نگراں ادارے ایم ایچ آر اے کے ترجمان نے لیزا شا کی موت پر بیان دیتے ہوئے کہا کہ ان کی موت کی خبر سننے کے بعد وہ بہت افسردہ ہیں اور ان کے گھر والوں کے ساتھ نیک خواہشات ہیں۔

'کسی بھی شدید رد عمل کی شکایت آنے اور موت ہو جانے کی خبر پر ہمارا ادارہ مکمل طور پر تفتیش کرتا ہے اور جہاں ممکن ہو، پوسٹ مارٹم رپورٹ کا تفصیلی جائزہ لیتا ہے۔ ہم ان کے خون گاڑھا ہونے کی خبر کا تفصیل سے اور گہرائی میں جائزہ لیں گے۔'

ادارے کے ترجمان نے یہ واضح کیا کہ ویکسین کے بعد خون گاڑھا ہونے کی شکایات کی تعداد 'انتہائی قلیل' ہے۔

لیزا شا نے 2016 میں بی بی سی ریڈیو نیو کاسل میں بحیثیت پریزینٹر نوکری شروع کی تھی۔ انگلینڈ کے شمال مشرقی علاقوں میں ان کی آواز بہت مشہور تھی اور اس سے قبل کمرشل ریڈیو میں بھی انھوں نے کامیاب کرئیر گزارا تھا۔